cyanic-selkie/wikianc huggingface dataset:
വിശുദ്ധ വാരം
വലിയശനി (വിശുദ്ധ ശനി)
യേശുവിന്റെ ശരീരം കല്ലറയിൽ ശയിച്ച മണിക്കൂറുകളാണ് സഭ ഈ ദിവസം അനുസ്മരിക്കുന്നത്. ദേവാലയങ്ങളിൽ പ്രത്യേകമായി ചടങ്ങുകൾ ഒന്നും തന്നെ ഉണ്ടാകില്ല. അന്നേ ദിവസം കുർബ്ബാനയും ഉണ്ടായിരിക്കില്ല. അൾത്താര ദുഃഖ വെള്ളിയാഴ്ചയിൽ എന്ന പോലെ ശൂന്യമായിരിക്കും. സക്രാരി തുറന്നിട്ടിരിക്കും. ആശിർവദിച്ച അപ്പമോ, പെസഹാ വ്യാഴാഴ്ച ആശിർവദിച്ച ഒസ്തികളിൽ ബാക്കി വന്നവയോ സക്രാരിയിൽ വെക്കില്ല. സാധാരണഗതിയിൽ സങ്കീർത്തിയിൽ തെളിച്ചു വെച്ച തിരിയുടെ അകമ്പടിയോടെ പ്രത്യേക പീഠത്തിലാണ് ആശിർവദിച്ച ഒസ്തികൾ സൂക്ഷിച്ചു വെക്കുന്നത്. അടിയന്തരമായി അന്ത്യ കൂദാശ നൽകേണ്ട അവസരത്തിൽ ഈ ഒസ്തിയാണ് ഉപയോഗിക്കുന്നത്.
അന്ന് വൈകുന്നേരമാണ് ഈസ്റ്റർ ജാഗരണം ആരംഭിക്കുന്നത്. പൊതു കലണ്ടർ പ്രകാരം അന്ന് ശനിയാഴ്ച തന്നെയാണെങ്കിലും ആരാധനക്രമം അനുസരിച്ച് തിരുനാളുകൾ കണക്കാക്കുന്നത് തലേ ദിവസത്തെ സായാഹ്ന പ്രാർത്ഥന മുതലായതിനാൽ ഈസ്റ്റർ ജാഗരണം വലിയ ശനിയാഴ്ച വൈകുന്നേരത്തോടെ ആരംഭിക്കും.
ഈസ്റ്റർ ജാഗരണം
ഈസ്റ്റർ ജാഗരണത്തിന് മുന്നോടിയായി ദേവാലയത്തിലെ വെളിച്ചം എല്ലാം അണയ്ക്കും. ഒന്നുകിൽ ദേവാലയത്തിന് പുറത്തോ അല്ലെങ്കിൽ ദേവാലയത്തിന്റെ ഏതെങ്കിലും ഒരു മൂലയ്ക്കോ വിശ്വാസികൾ ഒന്നിച്ചു കൂടും. അവിടെ വെച്ച് കനലൂതി കാർമ്മികൻ തീയുണ്ടാക്കും. പാപത്തിന്റെയും മരണത്തിന്റെ അന്ധകാരം ദൂരെയകറ്റി യേശുവിന്റെ ഉത്ഥാനത്തിലൂടെ ദൈവം ലോകത്തിന് നൽകിയ രക്ഷയുടെയും പ്രത്യാശയുടെയും പ്രകാശത്തെയാണ് ഈ പുതിയ തീ പ്രതിനിധാനം ചെയ്യുന്നത്. വൈദികൻ ഈ തീ പ്രത്യേകമായി തയ്യാറാക്കിയ പെസഹാതിരിയിലേക്ക് പകരുന്നു. തുടർന്ന് ജ്ഞാനസ്നാനം സ്വീകരിച്ചിട്ടുള്ള എല്ലാവരും ഈ പെസഹാ തിരിയിൽ നിന്ന് തങ്ങളുടെ കൈവശമുള്ള തിരി കത്തിക്കുകയും അടുത്തുള്ളവരുടെ തിരികളിലേക്ക് നാളം പകരുകയും ചെയ്യുന്നു.
പ്രദക്ഷിണമായി എല്ലാവരും ദേവാലയത്തിൽ പ്രവേശിക്കുന്നതാണ് അടുത്തത്. ഈ പ്രദക്ഷിണത്തിനടയിൽ മൂന്നിടങ്ങളിൽ നിൽക്കുകയും കാർമ്മികൻ 'ക്രിസ്തുവിൻ പ്രകാശം' എന്ന് പറയുകയും മറ്റുള്ളവർ 'ദൈവത്തിന് സ്തോത്രം' എന്ന് പ്രതിവചിക്കുകയും ചെയ്യും. പ്രദക്ഷിണമായി അൾത്താരയിൽ എത്തിയ ശേഷം പെസഹാ തിരി നാട്ടി നിർത്തും. ഉയിർപ്പ് കാലം മുഴുവൻ ഈ തിരി ഇവിടെ തന്നെ തെളിച്ച് വെക്കും. ബാക്കി വരുന്ന തിരി പിന്നീട് വരുന്ന ഒരു വർഷം നടക്കുന്ന ജ്ഞാനസ്നാന സമയത്തും മൃതസംസ്കാര സമയത്തും ഉപയോഗിക്കാനുള്ളതാണ്. ക്രിസ്തു ജീവനും പ്രകാശവുമാണ് എന്നത്തിന്റെ പ്രതീകമായാണ് ഇത്തരം അവസരങ്ങളിൽ പെസഹാത്തിരി തെളിക്കുന്നത്.
തുടർന്ന് വചനശുശ്രൂഷയാണ്. പഴയനിയമത്തിൽ നിന്നും രണ്ടു മുതൽ ഏഴുവരെ വായനകളും ഓരോ വായനയേയും തുടർന്ന് പ്രതിവചനസങ്കീർത്തനവും അടങ്ങിയ ആദ്യഭാഗം തീരുന്നതോടെ ഗായകസംഘം ഗ്ലോറിയ ആലപിക്കും. ഈ സമയത്ത് സമൂഹം തങ്ങളുടെ കൈകളിലെ തിരികൾ അണക്കുകയും ദേവാലയത്തിലെ ദീപസംവിധാനങ്ങൾ തെളിയുകയും ചെയ്യും. പുതിയ നിയമത്തിൽ നിന്നുള്ള വായനയാണ് തുടർന്ന് വരുന്നത്. വി. പൗലോസ് അപ്പോസ്തോലൻ റോമാക്കാർക്ക് എഴുതിയ ലേഖനത്തിൽ നിന്നുള്ള ഭാഗമാണ് വായിക്കുന്നത്. പിന്നീട് ഗായകസംഘം ആലേലൂയ ആലപിക്കുന്നു. തപസുകാലം ആരംഭം മുതൽ നിർത്തി വെക്കുന്ന ആലേലൂയ ആലാപനം‌ ഈസ്റ്റർ ആചരണത്തിലാണ് പുനരാരംഭിക്കുന്നത്. തുടർന്ന് സുവിശേഷം പ്രഘോഷണ കർമ്മമാണ്‌ വൈദികൻ യേശുവിന്റെ ഉയിർപ്പിനെ വിവരിക്കുന്ന സുവിശേഷഭാഗം വായിക്കുകയും തുടർന്ന് വചനപ്രഘോഷണം നടത്തുകയും ചെയ്യുന്നു.
ജ്ഞാനസ്നാന ശുശ്രൂഷയിൽ ആദ്യത്തേത് ജ്ഞാനസ്നാനജലം ആശിർവദിക്കലാണ്. തുടർന്ന് ജ്ഞാനസ്നാനാർത്ഥികളുണ്ട് എങ്കിൽ അവരുടെ ജ്ഞാനസ്നാനവും ജ്ഞാനസ്നാനം നേരത്തെ സ്വീകരിച്ചവരുടെ വ്രതനവീകരണവും വിശ്വാസികളുടെ മേലുള്ള തീർത്ഥം തളിക്കലും നടക്കും. ജ്ഞാനസ്നാനശുശ്രൂഷക്ക് ശേഷം ദിവ്യബലി തുടരുന്നു.
ഈസ്റ്റർ ഞായർ
ക്രൈസ്തവസഭയെ സംബന്ധിച്ചിടത്തോളം ഏറ്റവും പ്രധാനപ്പെട്ട ദിവസമാണ് ഈസ്റ്റർ ഞായർ. ക്രിസ്തുവിന്റെ ഉയിർപ്പാണ് ഈ ദിവസം ക്രൈസ്തവസഭ അനുസ്മരിക്കുന്നത്. ഉയിർപ്പുകാലത്തിന്റെ തുടക്കം ഈസ്റ്റർ ഞായർ ആണ്. സാർവത്രിക സഭയിൽ ഞായറാഴ്ചയ്ക്ക് ഇത്രയേറെ പ്രാധാന്യം ലഭിക്കാനുള്ള പ്രധാനകാരണവും ഈസ്റ്റർ ഞായറാണ്.
അവലംബം
വർഗ്ഗം:ക്രൈസ്തവസഭ വർഗ്ഗം:ക്രൈസ്തവസഭ ആരാധനക്രമം
മോഹൻലാൽ (ചലച്ചിത്രം)
സാജിദ് യാഹിയ സംവിധാനം ചെയ്ത് 2018-ൽ പുറത്തിറങ്ങിയ മലയാള ചലച്ചിത്രമാണ് മോഹൻലാൽ. മൈൻഡ്സെറ്റ് മൂവീസിന്റെ ബാനറിൽ അനിൽ കുമാർ ആണ് ഈ ചലച്ചിത്രം നിർമിച്ചിരിക്കുന്നതും തിരക്കഥ ഒരുക്കിയതും. മോഹൻലാലിനോടുള്ള കടുത്ത ആരാധന വർണ്ണിക്കുന്ന ഈ ചലച്ചിത്രത്തിൽ  പ്രധാന വേഷങ്ങളിൽ എത്തുന്നത് മഞ്ജു വാരിയരും ഇന്ദ്രജിത്തും ആണ്. ഈ ചിത്രം ബോക്‌സ് ഓഫീസിൽ ഒരു ശരാശരി വിജയമായിരുന്നു.
ജൂൺ 2008
ജൂൺ 2008 അധിവർഷത്തെ ആറാം മാസമായിരുന്നു. ഞായറാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു തിങ്കളാഴ്ച അവസാനിച്ചു.
മോഹൻലാൽ (ചലച്ചിത്രം)
കഥാസംഗ്രഹം
മീനുക്കുട്ടി കടുത്ത മോഹൻലാൽ ആരാധികയാണ്, അതേസമയം അവരുടെ ഭർത്താവ് സേതുമാധവൻ മീനുക്കുട്ടിയുടെ സെലിബ്രിറ്റി ആരാധന സിൻഡ്രോം മൂലം സാധാരണ കുടുംബജീവിതവുമായി മല്ലിടുകയാണ്.
ജൂൺ 2008
2008 ജൂൺ മാസം നടന്ന പ്രധാന സംഭവങ്ങൾ
അവലംബം
2008 *2008-07
മോഹൻലാൽ (ചലച്ചിത്രം)
റിലീസ്
2018 ഏപ്രിൽ 14 ന് വിഷു ആഘോഷത്തോടനുബന്ധിച്ച് മോഹൻലാൽ എന്ന ചിത്രം ഇന്ത്യയിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സൗബിൻ സാഹിർ അഭിനയിച്ച ചലച്ചിത്രങ്ങൾ
ദി ട്വൽവ് ബ്രദേഴ്സ്
ഗ്രിമ്മിന്റെ ഫെയറി ടെയിൽസിൽ (KHM 9) ഗ്രിം സഹോദരന്മാർ ശേഖരിച്ച ഒരു ജർമ്മൻ യക്ഷിക്കഥയാണ് "ദ് ട്വൽവ് ബ്രദേഴ്സ്" (ജർമ്മൻ: Die zwölf Brüder). ആൻഡ്രൂ ലാങ് ഇത് റെഡ് ഫെയറി ബുക്കിൽ ഉൾപ്പെടുത്തിയിട്ടുണ്ട്.
യൂറോപ്പിലുടനീളം കാണപ്പെടുന്ന നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ തരം 451 ("പക്ഷികളായി മാറിയ സഹോദരന്മാർ") വകുപ്പിൽ പെടുന്നു. ആർനെ-തോംസൺ ഇനത്തിന്റെ മറ്റ് വകഭേദങ്ങളിൽ ദി സിക്‌സ് സ്വാൻസ്, ദി ട്വൽവ് വൈൽഡ് ഡക്ക്‌സ്, ഉദിയ ആൻഡ് ഹെർ സെവൻ ബ്രദേഴ്‌സ്, ദി വൈൽഡ് സ്വാൻസ്, ദി സെവൻ റാവൻസ് എന്നിവ ഉൾപ്പെടുന്നു.
സംഗ്രഹം
ഒരു രാജാവ് തന്റെ പന്ത്രണ്ട് ആൺമക്കളെ കൊല്ലാൻ ആഗ്രഹിക്കുന്നു എന്നാൽ അവന്റെ പതിമൂന്നാം കുട്ടി ഒരു പെൺകുട്ടിയാണെങ്കിൽ മാത്രം. ഇതുവഴി അവൾക്ക് മാത്രമേ അവന്റെ രാജ്യം അവകാശമാക്കാൻ കഴിയൂ. രാജ്ഞി ഇത് അവരുടെ ഇളയ മകൻ ബെഞ്ചമിനോട് പറയുന്നു, അവൾ ഒരു പതാക ഉപയോഗിച്ച് അവർക്ക് മുന്നറിയിപ്പ് നൽകും. ഒരു ആൺകുഞ്ഞാണ് ജനിച്ചതെന്ന് വെള്ളക്കൊടി സൂചിപ്പിക്കും. രക്തചുവപ്പ് പതാക പെൺകുട്ടി ജനിച്ചുവെന്ന് സൂചിപ്പിക്കും, അപ്പോൾ ആൺകുട്ടികൾ ദൂരേക്ക് ഓടിപ്പോകണം.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
ഏണസ്റ്റ് അലക്സാണ്ടേഴ്സൺ
റേഡിയോ വാർത്താവിനിമയരംഗത്ത് മഹത്തായ പരിവർത്തനങ്ങൾക്കു കാരണമായ കണ്ടുപിടിത്തങ്ങൾ നടത്തിയ സ്വീഡിഷ് - അമേരിക്കൻ ഇലക്ട്രിക്കൽ എൻജിനീയറാണ് ഏണസ്റ്റ് അലക്സാണ്ടേഴ്സൺ എന്നറിയപ്പെടുന്ന ഏണസ്റ്റ് ഫ്രെഡറിക് വെർണർ അലക്സാണ്ടേഴ്സൺ.
അവലംബം
വർഗ്ഗം:ശാസ്ത്രജ്ഞർ വർഗ്ഗം:എഞ്ചിനീയർമാർ വർഗ്ഗം:1878-ൽ ജനിച്ചവർ വർഗ്ഗം:1975-ൽ മരിച്ചവർ
ബ്ലൂ ഫ്ളവർ
റൊമാന്റിസം പ്രസ്ഥാനത്തിന്റെ പ്രചോദനത്തിന് കേന്ദ്ര പ്രതീകമായിരുന്നു ബ്ലൂ ഫ്ളവർ (German: Blaue Blume). ഇന്ന് പാശ്ചാത്യകലയിൽ നിലനിൽക്കുന്ന ഒരു മുദ്രാവാക്യമാണ് ഇത്. അനന്തവും എത്തിച്ചേരാനാകാത്തതുമായ ആഗ്രഹവും, സ്നേഹവും പോലുള്ള ഭാവനാപരമായ പരിശ്രമത്തിനു വേണ്ടി ഇത് നിലകൊള്ളുന്നു. കൂടാതെയിത് പ്രത്യാശയുടെയും മനോഹാരിതയുടെയും പ്രതീകമാണ്.
ചിഹ്നത്തിന്റെ ആദ്യകാല ഉപയോഗം
ജർമ്മൻ എഴുത്തുകാരനായ നോവാലിസ് തന്റെ പൂർത്തീകരിക്കപ്പെടാത്ത ഹീൻറിച് വോൺ ഓഫ്റ്റർഡിങന്റെ തലക്കെട്ടിൽ ബിൽഡുങ്സ്  ഈ ചിഹ്നം ഉപയോഗിച്ചു, അപരിചിതമായ ഒരു കൂടിക്കാഴ്ചയെക്കുറിച്ചു ചിന്തിച്ച യുവാവും കവിയുമായ ഹെൻറിക് വോൺ ഓഫ്റ്റർഡിങർ ഒരു നീല പൂവിനെ കുറിച്ചു സ്വപ്നം കാണുകയും തന്റെമേൽ ശ്രദ്ധ ക്ഷണിക്കുകയും ചെയ്യുന്നു.
ചിഹ്നത്തിന്റെ വിശദീകരണം
ഹെൻറിക് വോൺ ഓഫ്റ്റർഡിങർ അദ്ദേഹത്തിന്റെ പുസ്തകത്തിൽ പ്രകൃതിയുടെയും ആത്മാവിന്റെയും ഗ്രാഹ്യം വർധിച്ചുവരുന്നതിനാൽ നീലനിറം സ്വാഭാവികമായും ആത്മാവിലെ മനുഷ്യ ചേതനയെ പ്രതിനിധാനം ചെയ്യുന്നു. കാല്പനികതയിൽ മാനവികതയുടെ അർത്ഥം മാനവികതയുടെ തുടർച്ചയുടേയും, ജ്ഞാനോദയത്തിന്റെ കാലഘട്ടത്തെയുമാണ് കാണിക്കുന്നത്. എന്നാൽ, അമൂർത്തമായ സിദ്ധാന്തത്തിലല്ല, മറിച്ച് അവരുടെ സ്വന്തം വികാരങ്ങളിൽ ആയിരുന്നു ശ്രദ്ധ.
ബാഹ്യ ലിങ്കുകൾ
വർഗ്ഗം:ജർമ്മൻ സാഹിത്യം വർഗ്ഗം:കാല്പനികത
റോയൽ എൻഫീൽഡ് (ഇന്ത്യ)
തമിഴ്‌നാട്ടിലെ ചെന്നൈ ആസ്ഥാനമായി പ്രവർത്തിക്കുന്ന ഒരു ഇന്ത്യൻ മൾട്ടിനാഷണൽ മോട്ടോർസൈക്കിൾ നിർമാണ കമ്പനിയാണ് റോയൽ എൻഫീൽഡ്. ഇതിന് "the oldest global motorcycle brand in continuous production (തുടർച്ചയായ ഉൽപാദനത്തിലുള്ള ഏറ്റവും പഴയ ആഗോള മോട്ടോർസൈക്കിൾ ബ്രാൻഡ്)" എന്ന ടാഗ് ഉണ്ട്. ഇന്ത്യൻ വാഹന നിർമാതാക്കളായ ഐഷർ മോട്ടോഴ്‌സ് ലിമിറ്റഡിന്റെ അനുബന്ധ സ്ഥാപനമായ മദ്രാസ് മോട്ടോഴ്‌സ് ആണ് റോയൽ എൻഫീൽഡ് കമ്പനിയിൽ നിന്ന് ഇന്ത്യൻ നിർമ്മാണ ലൈസൻസ് നേടിയത്. റോയൽ എൻഫീൽഡ് ബുള്ളറ്റ്, ക്ലാസിക് 350, മെറ്റിയർ 350, ക്ലാസിക് 500, ഇന്റർസെപ്റ്റർ 650, കോണ്ടിനെന്റൽ തുടങ്ങി നിരവധി ക്ലാസിക് രൂപത്തിലുള്ള മോട്ടോർസൈക്കിളുകൾ കമ്പനി നിർമ്മിക്കുന്നു. റോയൽ എൻ‌ഫീൽഡ് ഹിമാലയൻ പോലുള്ള സാഹസിക ഓഫ്‌റോഡിംഗ് മോട്ടോർസൈക്കിളുകളും അവർ നിർമ്മിക്കുന്നു. സിംഗിൾ സിലിണ്ടർ, ഇരട്ട സിലിണ്ടർ എഞ്ചിനുകൾ ഇവരുടെ മോട്ടോർസൈക്കിളുകളിൽ സജ്ജീകരിച്ചിരിക്കുന്നു. 1901-ൽ തുടക്കം കുറിച്ച റോയൽ എൻഫീൽഡ് ലോകത്തിലെ ഏറ്റവും പഴക്കം ചെന്ന മോട്ടോർസൈക്കിൾ ബ്രാൻഡാണ്. അതേപോലെ റോയൽ എൻഫീൾഡിന്റെ ബുള്ളറ്റ് മോഡൽ എക്കാലത്തെയും ദൈർഘ്യമേറിയ മോട്ടോർ സൈക്കിൾ ബ്രാന്ഡ് ഉത്പാദനമാണ്.
ചരിത്രം
ഇടത്ത്‌|ലഘുചിത്രം| പ്ലെയിൻ "എൻ‌ഫീൽഡ്" ടാങ്ക് ബാഡ്ജ് ഉള്ള ബുള്ളറ്റ് ലഘുചിത്രം| റോയൽ എൻഫീൽഡ് ബുള്ളറ്റ് ഇലക്ട്ര 350, 2004 ലഘുചിത്രം| റോയൽ എൻഫീൽഡ് ക്ലാസിക് 350, 2010 മോഡൽ ലഘുചിത്രം| 1995 മുതൽ 2014 ആദ്യം വരെ ഉപയോഗിച്ച ലോഗോ ഇടത്ത്‌|ലഘുചിത്രം| റോയൽ എൻഫീൽഡ് ബുള്ളറ്റ്, ലേക്ക് റിവാൽസർ. 2010 1947 ലെ ഇന്ത്യൻ സ്വാതന്ത്ര്യ നിയമത്തിനുശേഷം പുതിയ സർക്കാർ തങ്ങളുടെ സൈന്യത്തിന് രാജ്യത്തിന്റെ അതിർത്തിയിൽ പട്രോളിംഗ് നടത്താൻ അനുയോജ്യമായ മോട്ടോർ സൈക്കിൾ തേടി. 1952 ൽ റോയൽ എൻഫീൽഡ് ബുള്ളറ്റ് ഈ ജോലിയ്ക്ക് ഏറ്റവും അനുയോജ്യമായ ബൈക്കായി തിരഞ്ഞെടുത്തു. 1954 ൽ 350 സിസി മോഡലിന്റെ 800 എണ്ണം വാങ്ങാൻ സർക്കാർ ഉത്തരവിട്ടു. 1955 ൽ റെഡ്ഡിച്ച് കമ്പനി ഇന്ത്യയിലെ മദ്രാസിലെ (ഇപ്പോൾ ചെന്നൈ) മദ്രാസ് മോട്ടോഴ്‌സുമായി സഹകരിച്ച് റോയൽ എൻഫീൽഡ് ബുള്ളറ്റ് മോട്ടോർസൈക്കിൾ നിർമ്മിക്കാൻ 'എൻഫീൽഡ് ഇന്ത്യ' രൂപീകരിച്ചു. ഘടകങ്ങൾ ഇന്ത്യയിൽ നിർമ്മിക്കുന്നതിനായി എൻ‌ഫീൽഡ് ഇന്ത്യയ്ക്ക് ടൂളിംഗ് വിറ്റു. 1962 ആയപ്പോഴേക്കും എല്ലാ ഘടകങ്ങളും ഇന്ത്യയിൽ നിർമ്മിക്കപ്പെട്ടു. ഇന്ത്യൻ എൻ‌ഫീൽഡ് 1960 ലെ എഞ്ചിൻ ഉപയോഗിക്കുന്നു. വ്യത്യസ്ത മാർക്കറ്റ് സെഗ്‌മെന്റുകൾക്കായി നിരവധി മോഡലുകൾക്കൊപ്പം റോയൽ എൻ‌ഫീൽഡ് ഇപ്പോഴും പഴയ രൂപത്തിൽ 350 സിസി 500 സിസി മോഡലുകളും നിർമ്മിക്കുന്നു.
1990 ൽ റോയൽ എൻഫീൽഡ് ഇന്ത്യയിലെ ഒരു ഓട്ടോമോട്ടീവ് കമ്പനിയായ ഐഷർ ഗ്രൂപ്പുമായി സഹകരിച്ച് തുടങ്ങുകയും 1994 ൽ രണ്ട് കമ്പനികളും ലയിക്കുകയും ചെയ്തു. ബൈക്കുകൾക്ക് പുറമെ വാണിജ്യ വാഹനങ്ങളുടെയും ഓട്ടോമോട്ടീവ് ഗിയറുകളുടെയും നിർമ്മാണത്തിലും വിൽപ്പനയിലും ഐഷർ ഗ്രൂപ്പ് പങ്കാളിയാണ്. 1990 കളിൽ റോയൽ എൻഫീൽഡിന് ബുദ്ധിമുട്ടുകൾ നേരിടുകയും 2002 ൽ അവരുടെ ജയ്പൂർ ഫാക്ടറി പൂട്ടുകയും ചെയ്തു. 2013 ഓടെ കമ്പനി ചെന്നൈ നഗരപ്രാന്തമായ ഒറഗഡാമിൽ ഒരു പുതിയ പ്രാഥമിക ഫാക്ടറി തുറന്നു. 2017-ൽ വള്ളം വാഗഡലിലെ ഒറഗഡത്തിൽ (പ്രതിവർഷം 600,000 വാഹനങ്ങൾ ശേഷി) സമാനമായ മറ്റൊരു പുതിയ ഫാക്ടറി ഉദ്ഘാടനം ചെയ്തു. അതോടെ തിരുവോട്ടിയൂരിലെ യഥാർത്ഥ ഫാക്ടറി ദ്വിതീയമായി മാറി. അവിടെ പരിമിതമായ ചില മോട്ടോർ സൈക്കിൾ മോഡലുകൾ നിർമ്മിക്കുന്നത് തുടരുന്നു.
റോയൽ എൻഫീൽഡ് നിലവിൽ 50 ലധികം രാജ്യങ്ങളിൽ മോട്ടോർ സൈക്കിളുകൾ വിൽക്കുന്നു. 2015 ൽ ആഗോള വിൽപ്പനയിൽ റോയൽ എൻഫീൽഡ് ഹാർലി-ഡേവിഡ്‌സണെ മറികടന്നു. പകരം=Continental GT 535 2014|വലത്ത്‌|ലഘുചിത്രം|165x165ബിന്ദു| 2014 കോണ്ടിനെന്റൽ ജിടി 535 ബുള്ളറ്റ് 500, ക്ലാസിക് 500, കോണ്ടിനെന്റൽ ജിടി 535 കഫെ റേസർ എന്നീ മൂന്ന് ബൈക്കുകളെ ചെയ്യാൻ ഉദ്ദേശിച്ച് റോയൽ എൻഫീൽഡ് മോട്ടോഴ്‌സ് 2015 ഓഗസ്റ്റിൽ വിസ്‌കോൺസിൻ മിൽവാക്കിയിൽ നോർത്ത് അമേരിക്കൻ ആസ്ഥാനവും ഡീലർഷിപ്പും സ്ഥാപിക്കുന്നതായി പ്രഖ്യാപിച്ചു. റോയൽ എൻഫീൽഡിന്റെ യുഎസിലെ ആദ്യത്തെ കമ്പനി ഉടമസ്ഥതയിലുള്ള സ്റ്റോറായിരിക്കും ഡീലർഷിപ്പ് എന്ന് റോയൽ എൻഫീൽഡ് നോർത്ത് അമേരിക്കയുടെ പ്രസിഡന്റ് റോഡ് കോപ്‌സ് പറഞ്ഞു. മിൽ‌വാക്കി മുതൽ അമേരിക്കൻ നഗരങ്ങളിൽ നൂറോളം ഡീലർഷിപ്പുകൾ സ്ഥാപിക്കാൻ കമ്പനി ആഗ്രഹിക്കുന്നതായി ഫറയുന്നു.
പിന്നീട് 2015 ഓഗസ്റ്റിൽ ഐഷർ ഇന്തോനേഷ്യയിൽ പ്രവേശനം പ്രഖ്യാപിച്ചു. മിഡ്-സൈസ് (250–750 സിസി) മോട്ടോർ സൈക്കിൾ വിഭാഗത്തിലെ ആഗോള തന്ത്രങ്ങളുടെ ഭാഗമായി, തുടക്കത്തിൽ ജക്കാർത്തയിലെ ഒരു ഡീലർഷിപ്പിൽ നിന്ന് റീട്ടെയിൽ പ്രവർത്തനങ്ങൾ ആരംഭിച്ചു. ഇന്ത്യയിൽ മോട്ടോർ സൈക്കിൾ വിപണിയിൽ ഇടിവുണ്ടായിട്ടും 2015 ഏപ്രിൽ മുതൽ സെപ്റ്റംബർ വരെ റോയൽ എൻഫീൽഡിന്റെ ആഭ്യന്തര വിൽപ്പന മുൻ വർഷത്തെ അപേക്ഷിച്ച് 50% കൂടുതലാണ്.
2015 വെള്ളപ്പൊക്കം
ചെന്നൈയിലെ നൂറ്റാണ്ടിലെ ഏറ്റവും വലിയ വെള്ളപ്പൊക്കം സംഭവിച്ച 2015 നവംബറിൽ റോയൽ എൻഫീൽഡിന്റെ ഉത്പാദനം 4,000 മോട്ടോർ സൈക്കിളുകൾ ആയി കുറയ്ക്കാൻ കാരണമായി, തുടർന്ന് ഡിസംബർ 1 ന് തിരുവോട്ടിയൂരിലെയും ഒറഗഡാമിലെയും പ്ലാന്റുകളും ചെന്നൈയിലെ കമ്പനി ഓഫീസുകളും അടച്ചുപൂട്ടി. ഡിസംബർ 7 ന് ഉത്പാദനം 50% ശേഷിയിൽ പുനരാരംഭിച്ചു, ഡിസംബർ 14 ന് രണ്ട് പ്ലാന്റുകളുടെയും പ്രവർത്തനം സാധാരണ നിലയിലായി.
ഇന്റർസെപ്റ്റർ, കോണ്ടിനെന്റൽ ജി.ടി
റോയൽ എൻഫീൽഡ് മോട്ടോർസൈക്കിളുകൾക്ക് കരുത്തേകുന്നതിനായി 650 സിസി ഇരട്ട-സിലിണ്ടർ എഞ്ചിൻ 2017 നവംബറിൽ ഇംഗ്ലണ്ടിലെ ലീസെസ്റ്റർഷെയറിലെ അവരുടെ സാങ്കേതിക കേന്ദ്രത്തിൽ അനാച്ഛാദനം ചെയ്തു. 2017 നവംബർ 7 ന് ഇറ്റലിയിൽ നടന്ന മിലാൻ മോട്ടോർസൈക്കിൾ ഷോയിൽ ഇത് പ്രദർശിപ്പിച്ചു. അവിടെ 650 സിസി എഞ്ചിനെ അടിസ്ഥാനമാക്കിയുള്ള രണ്ട് മോട്ടോർസൈക്കിളുകളായ ഇന്റർസെപ്റ്റർ 650, കോണ്ടിനെന്റൽ ജിടി 650 എന്നിവ പുറത്തിറക്കി. രണ്ട് മോഡലുകളും 2018 നവംബറിൽ യുഎസ് വിപണിയിൽ അവതരിപ്പിച്ചു. ഹോണ്ടയ്ക്ക് ഇന്റർസെപ്റ്റർ എന്ന പേരിൽ യുഎസിൽ വ്യാപാരമുദ്രയുള്ളതിനാൽ യുണൈറ്റഡ് സ്റ്റേറ്റ്സിൽ ഇന്റർസെപ്റ്റർ INT650 എന്ന പേരിൽ വിപണനം ചെയ്യുന്നു. 650 സിസി ട്വിൻസ് നിലവിൽ (2020–2021) ഗ്രേറ്റ് ബ്രിട്ടനിൽ ഏറ്റവുമധികം വിറ്റഴിക്കപ്പെടുന്ന മോട്ടോർസൈക്കിളുകളാണ്.
2020 മെറ്റീരിയർ 350
റോയൽ എൻഫീൽഡ് 2020 നവംബർ 6 ന് ക്രൂസർ മോട്ടോർസൈക്കിളുകളുടെ ഒരു പുതിയ നിര പുറത്തിറക്കി. ആ വർഷം ആദ്യം നിർത്തലാക്കിയ തണ്ടർബേഡ് 350, 350 എക്സ് സീരീസുകൾക്ക് പകരനാണ് ഇത് അവതരിപ്പിച്ചത്. ഇത് 349 സിസി സിംഗിൾ ഓവർഹെഡ് ക്യാംഷാഫ്റ്റ് സിസ്റ്റം (എസ്‌എ‌എച്ച്‌സി) ഉൾക്കൊള്ളുന്ന സിംഗിൾ സിലിണ്ടർ എഞ്ചിൻ ഉപയോഗിക്കുന്നു. ട്രിപ്പർ നാവിഗേഷൻ സംവിധാനം വാഗ്ദാനം ചെയ്യുന്ന ആദ്യത്തെ റോയൽ എൻഫീൽഡാണിത്.
പുറം കണ്ണികൾ
വർഗ്ഗം:ഇന്ത്യൻ ബ്രാൻഡുകൾ
സുജാത രാംദൊരൈ
ഭാരതീയ ഗണിതശാസ്ത്രജ്ഞയും കാനഡയിലുള്ള ബ്രിട്ടീഷ് കൊളംബിയ സർവ്വകലാശാലയിലെ പ്രൊഫസറുമാണ് സുജാത രാംദൊരൈ .ഇവസാവ സിദ്ധാന്തത്തിലെ  സുജാതയുടെ സംഭാവനകൾ ശ്രദ്ധേയമാണ്.രാമൻ പരിമളയുടെ കീഴിൽ ഗവേഷണപഠനം നടത്തിയ സുജാത ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ മുൻ അദ്ധ്യാപികയായിരുന്നു. രാമാനുജൻ, ഭട്നാഗർ പുരസ്ക്കാരങ്ങൾ ലഭിച്ചിട്ടുണ്ട്.
അവലംബം
വർഗ്ഗം:ഗണിതശാസ്ത്രജ്ഞർ വർഗ്ഗം:1962-ൽ ജനിച്ചവർ
ബാസിലസ്
ദണ്ഡ് ആകൃതിയിലുള്ള ബാക്ടീരിയയുടെ ഒരു ജനുസ്സാണ് ബാസിലസ്. അവയ്ക്ക് പുറമെ ഒരു അധിക സെൽ പാളി ഉള്ള ഗ്രാം-പൊസിറ്റീവ് ബാക്റ്റീരിയയാണ്. ബാസിലസ് ഭാഗികമായോ പൂർണ്ണമായോ എയറോബിക് ആണ്. അവർ പ്രകൃതിയിൽ എല്ലായിടത്തും ഉണ്ട്. പ്രധാനമായും മണ്ണിലും വെള്ളത്തിലും വ്യാപകമായി കാണപ്പെടുന്നു. ബാസിലസ് എന്ന പദം എല്ലാ സിലിണ്ടർ അല്ലെങ്കിൽ ദണ്ഡ് പോലുള്ള ബാക്ടീരിയകൾക്കും പൊതുവായ അർത്ഥത്തിൽ പ്രയോഗിക്കുന്നു. ബാസിലസ് സ്വതന്ത്രമായി ജീവിക്കുന്നവയും പരാദാഭോജികളായ ഇനങ്ങളും ഉൾപ്പെടുന്നു. സമ്മർദ്ദകരമായ സാഹചര്യങ്ങളിൽ അവ എൻഡോസ്പോറുകൾ ഉത്പാദിപ്പിക്കുന്നു. ഇവ യഥാർത്ഥ ബീജകോശങ്ങളല്ല. എന്നാൽ അവയ്ക്ക് ദീർഘകാലത്തേക്ക് പ്രവർത്തനരഹിതമായ അവസ്ഥയിൽ തുടരാനാകും. മൊറോക്കോയിൽ നിന്നുള്ള ഒരു സ്പീഷിസിന്റെ എൻഡോസ്പോർ 420 ഡിഗ്രി സെൽഷ്യസ് വരെ അതിജീവിച്ചതായി റിപ്പോർട്ട് ചെയ്യപ്പെടുന്നു. ശലഭപ്പുഴുക്കളുടെ ആക്രമണം നിയന്ത്രിക്കുന്നതിനുള്ള ജൈവകീടനാശിനിയായും ഇത് വ്യാപകമായി ഉപയോഗിക്കുന്നു. കാറ്റർപില്ലറുകൾ ചെടികളിൽ തളിക്കുന്ന ബീജങ്ങൾ തിന്നുകയും കൊല്ലപ്പെടുകയും ചെയ്യുന്നു.
അവലംബം
വർഗ്ഗം:ഗ്രാം പോസിറ്റീവ് ബാക്ടീരിയകൾ
കൊക്കടിചോല കൂട്ടക്കൊല 1991
1991 ജൂൺ 12 ന് ശ്രീലങ്കയിലെ ബാറ്റിക്കളാവോയിലുള്ള ഒരു ഗ്രാമമായ കൊക്കടിചോലയിൽ 152 ശ്രീലങ്കൻ തമിഴ് വംശജർ കൊല്ലപ്പെട്ട സംഭവമാണ് കൊക്കടിചോല കൂട്ടക്കൊല എന്നറിയപ്പെടുന്നത്. കൊലപാതകത്തിനുത്തരവാദികളായ ശ്രീലങ്കൻ സൈന്യത്തിന്റെ കമ്മാൻഡറെ തൽസ്ഥാനത്തു നിന്നും നീക്കം ചെയ്യാൻ സംഭവത്തെക്കുറിച്ചന്വേഷിക്കാൻ സർക്കാർ നിയമിച്ച അന്വേഷണ കമ്മീഷൻ സർക്കാരിനോടു ശുപാർശ ചെയ്തിരുന്നു. ശ്രീലങ്കൻ സൈന്യത്തിന്റെ 19 സൈനികരും, ഈ കൂട്ടകൊലപാതകത്തിനുത്തരവാദികളാണെന്നും കമ്മീഷൻ കണ്ടെത്തിയിരുന്നു. എന്നാൽ പിന്നീട് നടന്ന സൈനിക ട്രൈബ്യൂണൽ വിചാരണയിൽ ഇവരെല്ലാവരും കുറ്റക്കാരല്ലെന്നു കണ്ടു വെറുതെ വിട്ടയച്ചു.
പശ്ചാത്തലം
ശ്രീലങ്കയുടെ കിഴക്കൻ പ്രവിശ്യയിലുള്ള ഒരു ജില്ലയാണ് ബാറ്റിക്കളോവ. ഈ ജില്ലയിൽ മാത്രം, എൺപതുകളുടെ അവസാനത്തിലും, തൊണ്ണൂറുകളുടെ തുടക്കത്തിലുമായി ഏതാണ്ട് ആയിരത്തിലധികം ആളുകളെ കാണാതായിട്ടുണ്ട്, ഇവരെല്ലാം കൊല്ലപ്പെട്ടെന്നു സംശയിക്കപ്പെടുന്നു. കൊക്കടിചോലയിൽ മാത്രം രണ്ടു കൂട്ടക്കൊലകൾ അരങ്ങേറിയിട്ടുണ്ട്, ആദ്യത്തേത് 1987ലായിരുന്നു.
കൂട്ടക്കൊല
ബാറ്റിക്കളോവ ജില്ലയിലെ പടിഞ്ഞാറൻ തീരത്തുള്ള ഒരു ചെറു ഗ്രാമമാണ് കൊക്കടിചോല, മുക്കുവ വംശത്തിൽപ്പെട്ട ശ്രീലങ്കൻ തമിഴ് വംശജർ ആണ് ജനസംഖ്യയിലധികവും. ശ്രീലങ്കൻ സൈന്യത്തിന്റെ ഒരു ക്യാംപും ഈ ഗ്രാമത്തിലുണ്ട്. ക്യാംപിലുള്ളവർക്ക് ഭക്ഷണ സാമഗ്രികൾ എത്തിക്കുന്നത് കർഷകർ ഉപയോഗിക്കുന്ന ട്രാക്ടറിലാണ്. 1991 ജൂൺ 12 ആം തീയതി ഉച്ചകഴിഞ്ഞ് ക്യാംപിലേക്കു വരുകയായിരുന്ന ഒരു ട്രാക്ടർ പൊട്ടിത്തെറിച്ച് രണ്ടു ശ്രീലങ്കൻ സൈനികർ മരണമടഞ്ഞു. സംഭവത്തെത്തുടർന്ന് ക്യാംപിലുണ്ടായിരുന്ന സൈനികർ സായുധരായി സംഭവസ്ഥലത്തേക്കെത്തുത്തുടങ്ങി. കൊക്കടിചോലയിലെ ഗ്രാമീണരെ സൈന്യം ആക്രമിക്കാൻ ഇടയുണ്ടെന്ന് ആളുകൾക്ക് വിവരം ലഭിച്ചു. ഗ്രാമത്തിലുള്ള സ്ത്രീകളും, പുരുഷന്മാരും ഗ്രാമം വിട്ടു പോകാൻ തുടങ്ങി. എന്നാൽ സമീപത്തുള്ള ഒരു അരി മില്ലിൽ ജോലി ചെയ്തിരുന്ന ആളുകൾക്ക് ഉടനേ തന്നെ അവിടം വിട്ടു പോവാനാവുമായിരുന്നില്ല.
ഏതാനും സമയത്തിനുശേഷം, സായുധരായെത്തിയ സൈനികർ ഈ മില്ലിലേക്കു കടന്നു വന്ന് വെടിവെപ്പു തുടങ്ങി. മില്ലിൽ ഉണ്ടായിരുന്നവർ തത്സമയം തന്നെ കൊല്ലപ്പെട്ടു. മില്ലിനോടു ചേർന്നുള്ള വീടിനുള്ളിൽ താമസിച്ചിരുന്നവർക്കും മുറിവേറ്റു. തിരികെ എത്തിയ സൈനികർ ആദ്യത്തെ ആക്രമണത്തിൽ നിന്നും രക്ഷപ്പെട്ടവരേയും ആക്രമിച്ചു, കൂടാതെ അവിടെയുണ്ടായിരുന്ന 17 ഓളം വരുന്ന യുവാക്കളെ പിടിച്ചുകൊണ്ടുപോയി വധിച്ചു. മൃതദേഹങ്ങൾക്ക് അവർ തീയിട്ടു, ജനങ്ങളുടെ വസ്തുവകകൾ കൊള്ളയടിച്ചു.
സർക്കാരിന്റെ പ്രതികരണം
ശ്രീലങ്കൻ പ്രസിഡന്റും, സ്ഥലത്തെ എം.പിയുമുൾപ്പടെയുള്ള ഉന്നതതലസംഘം സ്ഥലം സന്ദർശിക്കാനായി ബാറ്റിക്കളോവയിൽ എത്തിയെങ്കിലും, അവിടം സന്ദർശിക്കുന്നത് സുരക്ഷാകാരണങ്ങളാൽ സൈന്യം വിലക്കിയതുകൊണ്ട് അവർക്കു തിരികെ പോവേണ്ടി വന്നു. എന്നാൽ പിന്നീട് .എം.പി. ജോസഫ് പരരാജസിങ്കം സംഭവസ്ഥലം സന്ദർശിച്ചു. കൊക്കടിചോലയിലെ സൈനിക ക്യാംപിലുള്ള മുതിർന്ന നേതാക്കളെ സർക്കാർ ഉടനടി സ്ഥലം മാറ്റുകയും, പുതിയ ഓഫീസർമാരെ നിയമിക്കുകയും ചെയ്തു.
മനുഷ്യാവകാശ സംഘടനകൾ
ശ്രീലങ്കയിൽ പ്രവർത്തിക്കുന്ന ഒരു മനുഷ്യാവകാശ സംഘടനയായ, യൂണിവേഴ്സിറ്റി ടീച്ചേഴ്സ് ഫോർ ഹ്യൂമൻ റൈറ്റ്സിന്റെ കണക്കുകൾ പ്രകാരം, തിരിച്ചറിഞ്ഞ 67 മൃതദേഹങ്ങളാണ് ദഹിപ്പിച്ചത്. 56 പേരേ കാണാതായിട്ടുണ്ട്. കത്തിക്കരിഞ്ഞുപോയതുകൊണ്ട് തിരിച്ചറിയപ്പെടാത്ത മൃതദേഹങ്ങളുമുണ്ടായിരുന്നു. 43 പേരുടെ മൃതദേഹങ്ങൾ അരി മില്ലിൽ നിന്നും കണ്ടെത്തിയിരുന്നു, എന്നാൽ അവിടെ 32 പേർ മാത്രമേ കൊല്ലപ്പെട്ടിട്ടുള്ളു എന്നതായിരുന്നു സർക്കാരിന്റെ ഔദ്യോഗിക വിദശദീകരണം. രണ്ടുസഹോദരിമാരുൾപ്പടെ, ആരു സ്ത്രീകൾ ക്രൂരമായ ബലാത്സംഗത്തിനിരയായതായി പ്രദേശവാസികൾ ആരോപിക്കുമ്പോൾ, അങ്ങനെയൊരു സംഭവം നടന്നിട്ടില്ല എന്നതായിരുന്നു സർക്കാരിന്റെ നിലപാട്.
സർക്കാർ അന്വേഷണം
കൊക്കടിചോലയിലെ കൂട്ടക്കൊലയെക്കുറിച്ചന്വേഷിണക്കമെന്ന സമ്മർദ്ദം അന്താരാഷ്ട്രതലത്തിൽ ശക്തമായപ്പോൾ, ശ്രീലങ്കൻ സർക്കാർ സംഭവത്തേക്കുറിച്ചന്വേഷിക്കാൻ ഒരു അന്വേഷണ കമ്മീഷനെ നിയമിച്ചു. കൊക്കടിചോലയിൽ കൊല്ലപ്പെട്ടവരുടെ ബന്ധുക്കൾക്ക്, 5.25 ദശക്ഷം രൂപയുടെ നഷ്ടപരിഹാരം നൽകണമെന്ന് അന്വേഷണകമ്മീഷന്റെ റിപ്പോർട്ടിൽ സർക്കാരിനോടു ശുപാർശ ചെയ്തു. സംഭവത്തിൽ ഉൾപ്പെട്ടിട്ടുള്ള സൈനിക ഉദ്യോഗസ്ഥരെ ശിക്ഷിക്കണമെന്നും കമ്മീഷൻ സർക്കാരിനോടാവശ്യപ്പെട്ടു. കൊക്കടിചോലയിൽ 1991 ൽ നടന്ന കൂട്ടക്കൊലയുടെ ഉത്തരവാദിത്തം 2001 ൽ ശ്രീലങ്കൻ സൈന്യം ഏറ്റെടുത്തു. പിന്നീടു നടന്ന സൈനിക വിചാരണയിൽ, അന്ന് കൊക്കടിചോല സൈനിക ക്യാംപിലുണ്ടായിരുന്ന കമ്മാന്റിങ് ഓഫീസർ അവിടെ നടന്ന കൂട്ടക്കൊലക്കും, മൃതദേഹങ്ങൾ അനാദരവോടു കൂടി ദഹിപ്പിച്ചതിനും ഉത്തരവാദിയെന്നു കണ്ടെത്തി സൈനിക സേവനത്തിൽ നിന്നും പിരിച്ചയച്ചു. എന്നാൽ പിന്നീട് ഇയാളെ കുറച്ചു കൂടി ഉയർന്ന സ്ഥാനത്തേക്കു സർക്കാർ തന്നെ നിയമിച്ചിരുന്നു. സംഭവത്തിൽ ഉൾപ്പെട്ടിരുന്ന 19 സൈനികരേ പിന്നീട് വെറുതെ വിട്ടയച്ചു. മനുഷ്യാവകാശ സംഘടനകൾ ഈ നടപടിയിൽ ഖേദം രേഖപ്പെടുത്തിയിരുന്നു.
അവലംബം
വർഗ്ഗം:ശ്രീലങ്കയിലെ കൂട്ടക്കൊലകൾ വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
വെർസാചെ
1978 ൽ ജാനി വെർസാചെ എന്നയാൾ സ്ഥാപിച്ച ഒരു ഇറ്റാലിയൻ ആഡംബര ഫാഷൻ സ്ഥാപനമാണ് വെർസാചെ എന്ന് പൊതുവായി അറിയപ്പെടുന്ന ജാനി വെർസാചെ എസ്.ആർ.എൽ,  ഇറ്റാലിയൻ നിർമ്മിത റെഡി-ടു-വെയർ, ലെതർ ആക്‌സസറികളാണ് വെർസാചെ ബ്രാൻഡ് നിർമ്മിക്കുന്ന പ്രധാന വസ്തുക്കൾ. ഗ്രീക്ക് പുരാണ കഥാപാത്രമായ മെഡൂസയുടെ മുഖമാണ് വെർസാചെ ലോഗോയിൽ ഉള്ളത്. റെജിയോ കാലാബ്രിയയിലെ ചരിത്ര അവശിഷ്ടങ്ങളുടെ തറയിൽ നിന്നാണ് ലോഗോ വന്നത്, വെർസേസ് സഹോദരങ്ങൾ കുട്ടിക്കാലത്ത് കളിച്ചുനടന്നിരുന്ന ഒരിടമായിരുന്നു ഇത്. ജാനി വെർസാചെ മെഡുസയെ ലോഗോയായി തിരഞ്ഞെടുത്തു. അതിനൊരു കാരണം, മെഡുസക്ക് തിരിച്ചുവരാൻ സാധിക്കാത്തവിധം, ആളുകളെ അവളുമായി പ്രണയത്തിലാക്കാനുള്ള കഴിവുണ്ടെന്നാണ് വിശ്വാസം. തന്റെ കമ്പനി ഉപഭോക്താക്കളിലും സമാനമായ സ്വാധീനം ചെലുത്തുമെന്ന് അദ്ദേഹം പ്രതീക്ഷിച്ചു.
പ്രതീകാത്മകമായ മിന്നുന്ന പ്രിന്റുകളും ശോഭയുള്ള നിറങ്ങളുമുള്ള സ്റ്റൈലിനൊപ്പം നൂതന ഡിസൈനുകൾക്ക് വെർസേസ് ബ്രാൻഡ് പ്രസിദ്ധമാണ്. വസ്ത്ര ശേഖരത്തിൽ മൃഗരോമങ്ങൾ ഉപയോഗിക്കുന്നത് നിർത്തുമെന്ന് 2018 ൽ കമ്പനി പ്രഖ്യാപിച്ചിരുന്നു. 2018 സെപ്റ്റംബർ 25 ന് മൈക്കൽ കോർസ് ഹോൾഡിംഗ്സ് 2.12 ബില്യൺ ഡോളറിന് (യുഎസ്.ഡി) ജാനി വെർസാചെ എസ്‌ആർ‌എല്ലിലെ കുടിശ്ശികയുള്ള എല്ലാ ഓഹരികളും സ്വന്തമാക്കി; 31 ഡിസംബർ 2018 നാണ് കമ്പനിയുടെ ഏറ്റെടുക്കൽ പൂർത്തിയാക്കിയത്. ഉടമസ്ഥ മാറ്റത്തിനുശേഷവും ഡോണടെല്ല വെർസാചെയെ കമ്പനിയുടെ ക്രിയേറ്റീവ് ഡിസൈൻ മേധാവിയായി നിലനിർത്തി.
ചരിത്രം
1972 ൽ കാലഗ്ഹാൻ, ജെന്നി, കോംപ്ലിസെ എന്നിവയ്ക്കായി ജാനി വെർസാചെ തന്റെ ആദ്യ കളക്ഷണുകൾ രൂപകൽപ്പന ചെയ്തു. 1978 ൽ "ജാനി വെർസാചെ ഡോണ" എന്ന പേരിൽ കമ്പനി ആരംഭിച്ചു. വെർസാചെ യുടെ ആദ്യത്തെ ബോട്ടിക്ക് 1978 ൽ മിലാനിലെ വിയ ഡെല്ലാ സ്പിഗയിൽ പ്രവർത്തനം ആരംഭിച്ചു. വസ്ത്ര രൂപകല്പന മുതൽ ചില്ലറ വിൽപ്പന വരെ ബ്രാൻഡിനെ സംബന്ധിക്കുന്ന എല്ലാ കാര്യങ്ങളും നിയന്ത്രിച്ചിരുന്ന ചുരുക്കം ചില സ്വതന്ത്ര ഡിസൈനർമാരിൽ ഒരാളായിരുന്നു വെർസാചെ. 1982 ൽ കമ്പനി ആക്സസറി, ജ്വല്ലറി, ഹോം ഫർണിഷിംഗ്, ചൈന വ്യവസായങ്ങൾ എന്നിവയിലേക്കും കാൽ വെച്ചു. 1993 ൽ ഡൊണാറ്റെല്ല വെർസാചെ "യംഗ് വെർസാചെ", "വേഴ്സസ്" എന്നിങ്ങനെ ഉപസ്ഥാപനങ്ങളും സൃഷ്ടിച്ചു. 1994 ൽ, എലിസബത്ത് ഹർലിയുടെ കറുത്ത വെർസാചെ വസ്ത്രം കാരണം ബ്രാൻഡ് വ്യാപകമായ അന്താരാഷ്ട്ര ശ്രദ്ധ നേടി, അക്കാലത്ത് "ദാറ്റ് ഡ്രെസ്സ്" എന്ന് ഇത് വിളിക്കപ്പെട്ടു.
ടൈഫോയ്ഡ് വാക്സിൻ
ടൈഫോയിഡ് പനിയെ പ്രതിരോധിക്കുന്നതിനു ഉതകുന്ന വാക്സിനാണു ടൈഫോയിഡ് വാക്സിൻ(Typhoid vaccines). ഈ വാക്സിൻ രണ്ട് തരത്തിൽ നൽകപെടാറുണ്ട്. TY21a വായിലൂടെയും, v1 കാപ്സ്യലാർ പോളിസാക്കറയിഡ് വാക്സിൻ കുത്തിവെപ്പിലൂടെയും നൽകിവരുന്നു. ടൈഫോയിഡ് പനിക്കെതിരെ വളരെ ഫലപ്രദമായി ഉപയോഗിക്കുന്ന വാക്സിനാണു ടൈഫോയിഡ് വാകിസ്ൻ. രോഗം പിടിപെടാൻ ഏറെ സാധ്യതയുള്ള പ്രദേശത്ത് പ്രതിരോധകുത്തിവെപ്പ് നടത്താൻ WHO നിർദ്ദേശിക്കുന്നു. രോഗം പിടിപ്പെടാൻ ഏറെ സാധ്യതയുള്ളവർക്കും ഈ പ്രതിരോധമരുന്ന് നൽകാൻ WHO ശിപാർശ ചെയ്യുന്നു.
ഈ വാക്സിൻ ദൂഷ്യഫലങ്ങൾ ഇല്ലാത്തതാണു. HIV/AIDS ബാധിച്ചവർക്കും ഇതു നൽകാവുന്നതാണു. രോഗലക്ഷണങ്ങൾ കാണിക്കുന്നതിനു മുൻപ് തന്നെ ഈ വാക്സിൻ വായിലൂടെ നൽകാവുന്നതാണൂ. ഗർഭാവസഥയിൽ ഈ വാക്സിൻ നൽകുന്നതിനെ കുറിച്ച് ശരിയായ വിശദീകരണമില്ല. ആദ്യമായി ഈ വാക്സിൻ വികസിപ്പിച്ചെടുത്തത് 1896 ൽ അൽമോർത്ത് എഡവേർഡ് റൈറ്റ്, റിച്ചാർഡ് ഫീഫർ, വിൽഹേം കൊല്ലെ എന്നിവർ ചേർന്നാണു. അവർ വികസിപ്പിച്ചതിൽ നിന്ന് പാർശ്വഫലവിമുക്തമായ് വാകിനാണു ഇപ്പോൾ നൽകിവരുന്നത്. മനുഷ്യനു നൽകേണ്ട അത്യാവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള ഈ പ്രതിരോധമരുന്ന് ആരോഗ്യസംരക്ഷണത്തിനു അത്യന്താപേക്ഷിതമാണൂ.
അവലംബം
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ വർഗ്ഗം:വാക്സിനുകൾ
ക്യൂട്ടിക്കിൾ
ക്യൂട്ടിക്കിൾ /ˈkjuːtɪkəl/ എന്നാൽ ഒരു ജീവിയുടേയോ, അല്ലെങ്കിൽ ഒരു ജീവിയുടെ ഭാഗമായതോ ആയ കട്ടിയുള്ളതും എന്നാൽ വളയുന്നതും, ലവണങ്ങളാൽ നിർമ്മിതമല്ലാത്തതുമായ സംരക്ഷണത്തിനുവേണ്ടിയുള്ളതുമായ പുറം പാളിയാണ്. വിവിധ തരം ക്യൂട്ടിക്കിളുകൾ സാമ്യതയില്ലാത്തവയാണ്. ഉൽഭവം, ഘടന, പ്രവർത്തനം, നിർമ്മിച്ചിരിക്കുന്ന രാസവസ്തുക്കൾ എന്നിവയിൽ അവ വ്യത്യാസപ്പെട്ടിരിക്കുന്നു.
മനുഷ്യ ശരീരഘടന
മനുഷ്യ ശരീരഘടനയിൽ ക്യൂട്ടിക്കിൾ എന്നത് അനേകം ഘടനകളെ സൂചിപ്പിക്കുന്നു. ഇത് കൊമ്പിന്റെ നിർമ്മാണത്തിനുള്ള കെരാറ്റിൻ എന്ന മാസ്യം ഉൽപ്പാദിപ്പിക്കുന്ന എപ്പിഡെർമൽ കോശങ്ങൾ അല്ലെങ്കിൽ കെരാറ്റിനോസൈറ്റ്സിനേയോ സൂചിപ്പിക്കുന്നു. അതോടൊപ്പം തലമുടിയെ പൊതിഞ്ഞുകൊണ്ട് ഫൊല്ലിക്കിളിൽ തലമുടിയെ (ക്യൂട്ടിക്കുല പിലി) ഉറപ്പിക്കുന്ന അടുക്കായുള്ള ഉപരിതലപാളിയേയും സൂചിപ്പിക്കുന്നു.
ഇൻവെർട്ടെബ്രേറ്റ് ജീവശാസ്ത്രം
ജീവശാസ്ത്രത്തിൽ, ഇൻവെർട്ടെബ്രേറ്റ് ക്യൂട്ടിക്കിൾ അല്ലെങ്കിൽ ക്യൂട്ടിക്കുല എന്നത് നട്ടെല്ലില്ലാത്ത ജീവികളുടെ എപ്പിഡെർമിസിനു പുറത്തുള്ള ബഹുകോശ ഘടനയാണ്. പ്രത്യേകിച്ച് നിമറ്റോഡ, ആർത്രോപോഡ എന്നിവയിൽ ഇവ ഒരു ബാഹ്യാസ്തികൂടമായി മാറുന്നു.
ആൻഡിമെഷ്‌ക്
ആൻഡിമെഷ്‌ക് (, also Romanized as Āndīmeshḵ) ഇറാനിലെ ഖുസെസ്ഥാൻ പ്രവിശ്യയിലെ ആൻഡിമെഷ്ക് കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്. ഷൂഷിന് 34 കിലോമീറ്റർ (21 മൈൽ) വടക്ക് മാറി സ്ഥിതിചെയ്യുന്ന ഈ നഗരം, ടെഹ്‌റാനും അഹ്‌വാസിനും ഇടയിലുള്ള പ്രധാന പാതയിലും റെയിൽപ്പാതയിലുമാണ് സ്ഥിതിചെയ്യുന്നത്. ഉർ III കാലഘട്ടത്തിൽ (ബിസി 21 മുതൽ 20 വരെ നൂറ്റാണ്ടുകൾ) മെസപ്പൊട്ടേമിയയിൽ നിന്നുള്ള ക്യൂണിഫോം കളിമൺഫലകങ്ങളിൽ ആദ്യം പ്രത്യക്ഷപ്പെട്ട ഇത് "മുതല (പട്ടണം)" എന്ന് അർത്ഥമാക്കുന്ന "ആദംഷാക്ക്" എന്ന പേരിലായിരുന്നു. പിന്നീട് അത് "ധാരാളം വെണ്ണ" എന്നർത്ഥമുള്ള "ആൻഡമാസ്‌ക" അല്ലെങ്കിൽ "ആന്ഡിമാസ്‌ക" എന്ന് വിളിക്കപ്പെടുകയും ഗീൽ-എബി, ലൂർ തുടങ്ങിയ പ്രാദേശിക ഗ്രാമങ്ങളും രണ്ട് കോട്ടകളും ഇതിലേക്ക് ചേർക്കുകയുമുണ്ടായി. ഈ നഗരം ഇലാം, അൻഷാൻ എന്നിവിടങ്ങളിലേക്കും പിന്നീട് ലോറെസ്താനിലേക്കും പോകുന്ന വഴിയായിരുന്നതിനാൽ സസാനിഡ് കാലഘട്ടത്തിന്റെ അവസാനം വരെ തന്ത്രപരമായി പ്രാധാന്യമുള്ളതായിരുന്നു.
ചരിത്രം
പഹ്‌ലവി രാജവംശത്തിന്റെ കാലഘട്ടത്തിൽ നഗരം നിലനിൽക്കുന്ന  സ്ഥാനവും അതിലെ വിഭവങ്ങളും കാരണം ആൻഡിമെഷ്‌ക് നഗരത്തിൽ ധാരാളം ആധുനിക വികസന പ്രവർത്തനങ്ങൾ നടന്നു. ഇവയിൽ ഒരു റെയിൽവേ ലൈൻ, ദോകൂഹെ മിലിട്ടറി ഡിപ്പോ, ഒരു അലുമിനിയം ഫാക്ടറിയായ സൈലോ എന്നിവയും മറ്റ് നിരവധി വ്യാവസായികപരമായ വികസനങ്ങളും ഉൾപ്പെടുന്നു. 1929-ൽ ഈ നഗരം ട്രാൻസ്-ഇറാനിയൻ റെയിൽവേയുമായി ബന്ധിപ്പിക്കപ്പെട്ടു. രണ്ടാം ലോകമഹായുദ്ധസമയത്ത് ലോകത്തിലെ ഏറ്റവും വലിയ റിഫൈനറിയുടെ സ്ഥാനമായിരുന്ന അബാദാനിൽ നിന്ന് ആൻഡിമെഷ്കിലേക്ക് ഒരു പൈപ്പ് ലൈൻ സ്ഥാപിച്ചതോടെ അവിടെ നിന്ന് ഇന്ധനം വീണ്ടും ട്രക്കുകളിൽ കയറ്റി സോവിയറ്റ് യൂണിയനിലേക്ക് കൊണ്ടുപോകുന്നതിന് സാധിച്ചു. 1955-ൽ ആൻഡിമെഷ്കിൽ നിന്ന് ടെഹ്‌റാനിലേക്ക്  ഈ പൈപ്പ് ലൈൻ നീട്ടി.
പുരാവസ്തുശാസ്ത്രം
ലോകത്തിലെ ഏറ്റവും പ്രാചീനമായ ഏതാനും നാഗരികതകളിൽ ചിലത് വടക്കൻ ഖുസെസ്താനിൽ ആയിരുന്നു. ഇവിടുത്തെ ചോഖാമിഷ് കുന്നുകളിൽ വിവിധ കാലഘട്ടങ്ങളിലെ ഏകദേശം 8,000 വർഷത്തിലേറെ പഴക്കമുള്ള നിധികളുണ്ട്. 3,000 വർഷങ്ങൾക്ക് മുമ്പ് ഈ പ്രദേശത്ത് അധിവസിച്ചിരുന്ന ജനതയുടെ അറിവിന്റെ പ്രതീകമായി സൂസ എന്ന പ്രാചീന പട്ടണത്തിൽ സാൻബിൽ ക്ഷേത്രം നിലകൊള്ളുന്നു. ഇറാനികളുടെ മഹത്വത്തിന്റെ പ്രതീകമായ അപദാനാ കൊട്ടാരം, ഇറാനിയൻ എഞ്ചിനീയറിംഗിന്റെയും സാങ്കേതികവിദ്യയുടെയും പ്രതീകമായ ഷഷ്താർ വെള്ളച്ചാട്ടം, പേർഷ്യൻ അധികാരത്തിന്റെ പ്രതീകമായ ഡെസ്ഫുളിൽ സ്ഥിതിചെയ്യന്ന പഴയ പാലം എന്നിവ ഈ നഗരത്തിന് സമീപമാണ്. ആൻഡിമെഷ്ക് കൗണ്ടിയുടെ പടിഞ്ഞാറ് ഭാഗത്താണ് കോൾ ഫറാ ഇസെഹ്, ലൂർ എന്നീ പ്രദേശങ്ങൾ.
ഭൂമിശാസ്ത്രം
ടെഹ്‌റാൻ മുതൽ ഖുസെസ്ഥാന്റെ പ്രവിശ്യാ തലസ്ഥാനമായ അഹ്‌വാസ് വരെയുള്ള പ്രധാന വടക്ക്-തെക്ക് ഹൈവേയിൽ സാഗ്രോസ് മലനിരകളുടെ താഴ്‌വരയോട് ചേർന്നാണ് ആൻഡിമെഷ്ക് നഗരം സ്ഥിതി ചെയ്യുന്നത്. ടെഹ്‌റാനിൽ നിന്ന് പേർഷ്യൻ ഗൾഫിലേക്കുള്ള പ്രധാന റെയിൽവേപ്പാത ആൻഡിമെഷ്കിൽ നിന്ന് ഏകദേശം 15 കിലോമീറ്റർ (9 മൈൽ) അകലെയാണ്. പേർഷ്യൻ ഗൾഫ് ഇവിടെനിന്ന് കുറഞ്ഞത് 200 കിലോമീറ്റർ തെക്ക് ആണ്.
അവലംബം
വർഗ്ഗം:ഇറാനിലെ നഗരങ്ങൾ
ശ്രീകണ്ഠേശ്വരം
തിരുവനന്തപുരം ജില്ലയിലെ പ്രധാന നഗരങ്ങളിൽ ഒന്നാണ് ശ്രീകണ്ഠേശ്വരം. ഇവിടെ സ്ഥിതിചെയ്യുന്ന അതിപുരാതന ക്ഷേത്രമാണ് ശ്രീകണ്ഠേശ്വരം മഹാദേവക്ഷേത്രം. പ്രൗഢഗംഭീരമായ ശബ്ദതാരാവലിയെന്ന ബൃഹദ്നിഘണ്ടുവിന്റെ രചനയിലൂടെ പ്രശസ്തനായ എഴുത്തുകാരനായ ശ്രീകണ്ഠേശ്വരം ജി. പത്മനാഭപിള്ളയുടെ ജന്മസ്ഥലം ഇവിടെയാണ്‌. അദ്ദേഹത്തെയും ശ്രീകണ്ഠേശ്വരം എന്ന ചുരുക്കപ്പേരിലാണ് പൊതുവേ അറിയപ്പെടുന്നത്.
ഭൂമിശാസ്ത്രം
ശ്രീകണ്ഠേശ്വരം തിരുവനന്തപുരം നഗരത്തിലെ തിരക്കുള്ള റെസിഡൻഷ്യൽ പ്രദേശങ്ങളിൽ ഒന്നാണ്.കിഴക്ക് ദിശയിലായി പഴവങ്ങാടി, തെക്ക് ദിശയിലായി ഫോർട്ട്‌, പടിഞ്ഞാറായി കൈതമുക്കും സ്ഥിതി ചെയ്യുന്നു. ശ്രീകണ്ഠേശ്വരം പാർക്കും ശ്രീകണ്ഠേശ്വരം മഹാദേവക്ഷേത്രവുമാണ് ഇവിടുത്തെ പ്രധാനപ്പെട്ട ആകർഷണങ്ങൾ.
പോപ്‌കോൺ.ജെഎസ്
മീഡിയാ ഡെവലപ്പർമാർക്ക് വേണ്ടിയുള്ള ഒരു ജാവാസ്ക്രിപ്റ്റ് ലൈബ്രറിയാണ് പോപ്കോൺ.ജെഎസ്. ഓപ്പൺസ്റ്റാൻഡേർഡുകളിലൂടെ വെബ് വികസിപ്പിക്കുക എന്ന മോസില്ലയുടെ ക്യാമ്പയിനിങ്ങിന്റെ ഒരു ഭാഗമാണു പോപ്കോൺ. എംഐടി ലൈസൻസിന് കീഴിൽ സൗജന്യമായി ലഭ്യമാണ്. ഇത് നേറ്റീവ് എച്ച്ടിഎംഎൽമീഡിയ എലമെന്റ്(HTMLMediaElement) പ്രോപ്പർട്ടികൾ, മെത്തേഡുകൾ, ഇവന്റുകൾ എന്നിവ ഉപയോഗിക്കുന്നു, അവയെ ഒരു എപിഐ ആയി നോർമലൈസ് ചെയ്യുന്നു, കൂടാതെ ഒരു പ്ലഗിൻ സിസ്റ്റം നൽകുന്നു. നോൺ-നേറ്റീവ് മീഡിയ പ്ലേ ചെയ്യുന്നതിനുള്ള വിപുലമായ പിന്തുണ (ഉദാ: യുട്യൂബ്, വിമിയോ(Vimeo), സൗണ്ട്ക്ലൗഡ്) റാപ്പറുകൾ വഴി നോർമലൈസ് ചെയ്ത എപിഐ വഴി ലഭ്യമാണ്. ഓപ്പൺ സ്റ്റാൻഡേർഡുകളിലൂടെ വെബ് വീഡിയോ സൃഷ്‌ടിക്കൽ പ്രോത്സാഹിപ്പിക്കുന്നതിനുള്ള ഒരു മോസില്ല പ്രോഗ്രാമിന്റെ ഭാഗമാണ് പോപ്കോൺ.ജെഎസ്, വെബ് ഡെവലപ്‌മെന്റ് കമ്മ്യൂണിറ്റികൾക്ക് പുറത്താണെങ്കിലും, വയേർഡ്.കോം(Wired.com) പോലുള്ള സ്രോതസ്സുകൾ, വീഡിയോ ഓൺലൈനിൽ ഭാവിയിൽ ഏറ്റവും മികച്ച സാധ്യതയുള്ള സാങ്കേതികവിദ്യകളിൽ ഒന്നായി മാറിയിട്ടുണ്ട്.
അവലംബം
വർഗ്ഗം:ജാവാസ്ക്രിപ്റ്റ് ലൈബ്രറികൾ
നോഡ്.ജെഎസ്
ക്രോം വി 8 ജാവാസ്ക്രിപ്റ്റ് എഞ്ചിൻ അടിസ്ഥാനമായുള്ള ഒരു ജാവാസ്ക്രിപ്റ്റ് റൺടൈമാണ് നോഡ്.ജെഎസ്(Node.js). നോഡ് ജെഎസിന്റെ പായ്ക്കേജ് സംവിധാനമായ എൻപിഎം(npm) ജാവാസ്ക്രിപ്റ്റ് ഓപ്പൺ സോഴ്സ് സോഫറ്റ്‌വെയറുകളുടെ ഒരു വലിയ ശേഖരം കൂടിയാണ്. ജാവാസ്ക്രിപ്റ്റ് സാധാരണ ക്ലൈയിൻറ്-സൈഡ് സ്ക്രിപ്പിറ്റിംഗിനാണ് ഉപയോഗിക്കുന്നത്, നോഡ്.ജെഎസ് ജാവാസ്ക്രിപ്പിനെ സെർവർ-സൈഡ് സ്ക്രിപ്പിറ്റിംഗിനായി പ്രാപ്തമാക്കുന്നു. പരിവർത്തനാത്മകമായ (dynamic) വെബ്ബ് പേജുകൾ നിർമ്മിക്കുവാനും ക്ലൈയന്റിലേക്ക് അയക്കുവാനും സ്ക്രിപ്റ്റ് പ്രവർത്തിക്കുന്നു. ഇക്കാരണത്താൽ തന്നെ "ജാവാസ്ക്രിപ്റ്റ് എല്ലായിടത്തും" എന്ന മാതൃകയെ നോഡ് ജെ.എസ് പ്രധിനിധീകരിക്കുന്നു. അതായത് വെബ് ആപ്ലിക്കേഷൻ വികസനത്തിനായി, ക്ലയന്റിലും സെർവറിലും, ഒരേ പ്രോഗ്രാമിങ്ങ് ഭാഷ, ജാവാസ്ക്രിപ്റ്റ്, ഉപയോഗിക്കുവാൻ നോഡ് വന്നതോടുകൂടി സാധ്യമായിരിക്കുകയാണ്.
.js എന്നത് ജാവാസ്ക്രിപ്റ്റ് കോഡിനായുള്ള പരമ്പരാഗത ഫയൽനാമത്തിൻറെ വിപുലീകരണമാണ്, "നോഡ്.ജെ.എസ്" എന്ന പേര് ഒരു പ്രത്യേക ഫയലിനെ പരാമർശിക്കുന്നില്ല, മാത്രമല്ല കേവലം ഉൽപ്പന്നത്തിൻറെ പേരാണ്. നിരവധി ഇൻപുട്ട് / ഔട്ട്പുട്ട് ഓപ്പറേഷനുകൾ, അതുപോലെ തത്സമയ വെബ് ആപ്ലിക്കേഷനുകൾ (ഉദാ: തത്സമയ ആശയ വിനിമയ പ്രോഗ്രാമുകൾ, ബ്രൗസർ ഗെയിമുകൾ) എന്നിവ ഉപയോഗിച്ച് വെബ് അപ്ലിക്കേഷനുകളിലെ അളവും വലിപ്പവും മാറ്റാൻ ഈ രൂപകല്പന തിരഞ്ഞെടുപ്പുകൾ ലക്ഷ്യമിടുന്നു.
നോഡ്.ജെഎസ് ഫൌണ്ടേഷൻ നിയന്ത്രിക്കുന്ന നോഡ്.ജെഎസ് ഡവലപ്മെൻറ് പ്രോജക്ടുകൾ, ലിനക്സ് ഫൌണ്ടേഷന്റെ സഹായ സഹകരണത്തോടെ സാധ്യമാക്കുന്നു.
മൈക്രോസോഫ്റ്റ്, നെറ്റ്ഫ്ലിക്സ്, പേപാൽ, റാക്കറ്റൻ, എസ്എപി, ട്യൂൻറി, ഗൂഗിൾ, വൊക്ക്സർ,  വാൾമാർട്ട്,  യാഹൂ!  എന്നീ കമ്പനികൾ നോഡ്.ജെഎസിൻറെ കോർപ്പറേറ്റ് ഉപഭോക്താക്കളാണ്.
ചരിത്രം
നോഡ്.ജെഎസ് വികസിപ്പിച്ചത് റിയാൻ ഡാൾ ആണ്, ലിനക്സിനു മാത്രം പിന്തുണ നൽകിയ 2009 ലായിരുന്നു അത് ആദ്യമായി പുറത്തിറങ്ങിയത്. ജോയ്ൻറ് എന്ന കമ്പനിയാണ് നോഡ്.ജെഎസ് സ്പോൺസർ ചെയ്തത്, വികസനവും റിലീസുകളും ജോയിൻറ് ഇൻകോർപ്പറേഷൻറെ കീഴിലാണ്. ബ്രൂക്ലിനിൽ താമസിക്കുന്ന ഒരു അമേരിക്കൻ ഫ്രീലാൻസ് പ്രോഗ്രാമറാണ് റിയാൻ. അദ്ദേഹത്തിൻറെ പ്രവർത്തനം ഇൻററപ്റ്റിബിൾ പാഴ്സറുകൾ, ഇവൻറ് ലൂപ്പുകൾ, പ്രതികരണ സമയ ഹിസ്റ്റോഗ്രാം എന്നിവ ഉൾപ്പെടുന്നു. എബ് വെബ് സെർവർ, നിഗ്നിസ് എന്ന പേരിൽ "ഇ വൈ" ലോഡ് ബാലൻസർ ഘടകം തുടങ്ങിയ നിരവധി ഓപ്പൺ സോഴ്സ് പ്രോജക്ടുകളുടെ നിർമ്മാതാവാണിത്. ഫിളിക്കറിൽ ഒരു ഫയൽ അപ്ലോഡ് ചെയ്യുമ്പോൾ പ്രോഗ്രസ്സ് ബാർ കണ്ടപ്പോഴാണ് നോഡ്.ജെഎസ് സൃഷ്ടിക്കാൻ ഡാളിന് പ്രചോദനം നൽകിയത്. എത്രമാത്രം ഫയലാണ് അപ്ലോഡ് ചെയ്യുന്നതെന്ന് ബ്രൗസറിന് അറിയില്ല. അത് വെബ്ബ് സെർവറിനോട് അന്വേഷിക്കണമായിരുന്നു. ഡാൾ ഇതിനൊരു എളുപ്പമാർഗ്ഗം കണ്ടെത്തി.
2009 ൽ എറ്റവും പ്രശസ്തമായ വെബ്ബ് സെർവറായ അപ്പാച്ചെ വെബ്ബ് സെർവറിൻറെ പരിമിതമായ സാമഗ്രികളെ പറ്റി ഡാൾ വിമർശിച്ചു. പതിനായിരക്കണക്കിന് കണക്ഷനുകൾ കൈകാര്യം ചെയ്യാനും ഏറ്റവും കൂടുതൽ ഉപയോഗിക്കുന്ന കോഡ് (സീക്വൻഷ്യൽ പ്രോഗ്രാമിങ്),ഒരേ സമയം കണക്ഷനുകളുടെ കാര്യത്തിലുള്ള കോഡുകളെല്ലാം, മുഴുവൻ പ്രക്രിയയും അല്ലെങ്കിൽ വിവിധ സഞ്ചയ നിർവഹണത്തെയും തടഞ്ഞു.
2010 ജനുവരിയിൽ നോഡ്.ജെഎസ് എൻവയർമെൻറ് എം.പി.എം എന്ന പേരിൽ ഒരു പാക്കേജ് മാനേജർ അവതരിപ്പിച്ചു. പ്രോഗ്രാമർമാർ നോഡ്.ജെഎസ് ലൈബ്രറികളുടെ സോഴ്സ്കോഡ് പ്രസിദ്ധീകരിക്കാനും പങ്കിടാനും പാക്കേജ് മാനേജർ സഹായിക്കുന്നു, കൂടാതെ ലൈബ്രറികളുടെ ഇൻസ്റ്റാളേഷൻ(സോഫ്‌റ്റ്‌ വെയർ ഒരു കമ്പ്യൂട്ടറിൻറെ ഹാർഡ്‌ വെയറിലേക്ക്‌ പകർത്തുന്ന പ്രക്രിയ), പുതുക്കൽ, അൺഇൻസ്റ്റാളേഷൻ എന്നിവ രൂപകൽപ്പന ചെയ്യുന്നതാണ് ഇത്.
2011 ജൂണിൽ, മൈക്രോസോഫ്റ്റ്, ജോയ്ൻറ് നോഡ്.ജെഎസിൻറെ ഒരു വിൻഡോസ് പതിപ്പാണ് നടപ്പിലാക്കിയത്. നോഡ്.ജെഎസ് വിൻഡോസ് പിന്തുണയ്ക്കുന്ന പതിപ്പ് 2011 ജൂലൈയിൽ പുറത്തിറങ്ങി.
ജനുവരി 2012 ൽ ഡാൽ വിട്ടുനിന്നപ്പോൾ, എൻപിഎം ക്രിയേറ്ററും സഹപ്രവർത്തകനുമായ ഐസക് ഷ്ല്യൂറ്റർ ആണ് പ്രൊജക്ട് മാനേജ് ചെയ്യതത്. തിമോത്തി ജെ. ഫോണ്ടെയ്ൻ ഈ പദ്ധതിയെ നയിക്കുമെന്ന് 2014 ജനുവരിയിൽ ഷ്ല്യൂറ്റർ പ്രഖ്യാപിക്കുകയുണ്ടായി.
ഡിസംബറിൽ, ഫെഡോർ ഇൻഡൂട്ടൈ നോഡ്.ജെഎസിൻറെ ഫോർക്കായ ഐഒ.ജെഎസ്(io.js) ആരംഭിച്ചു. ജോയിൻറ് ഭരണത്തെക്കുറിച്ചുള്ള ആഭ്യന്തര കലഹം മൂലം, ഐഒ.ജെഎസ് ഒരു പ്രത്യേക സാങ്കേതിക സമിതിക്ക് ഒരു തുറന്ന ബദൽ ഭരണകർത്തൃത്വം ആയി രൂപപ്പെടുത്തി. നോഡ്.ജെഎസിൽ നിന്ന് വ്യത്യസ്തമായി, ഗൂഗിൾ വി8 ജാവാസ്ക്രിപ്റ്റ് എഞ്ചിൻറെ ഏറ്റവും പുതിയ പതിപ്പുകളോടെ ഐഒ.ജെഎസിനെ നിലനിർത്താൻ സൃഷ്‌ടികർത്താക്കൾ ആലോചിച്ചിരുന്നു.
2015 ഫെബ്രുവരിയിൽ ഒരു നിഷ്പക്ഷ നോഡ്.ജെഎസ് ഫൗണ്ടേഷൻ രൂപീക രിക്കുന്നതിനുള്ള നിർദ്ദേശം നൽകി. 2015 ജൂൺ ആയപ്പോഴേക്കും നോഡ്.ജെഎസ്, ഐഓ.ജെഎസ് കമ്മ്യൂണിറ്റികൾ നോഡ്.ജെഎസ് ഫൗണ്ടേഷന്റെ കീഴിൽ ഒരുമിച്ച് പ്രവർത്തിക്കാൻ വോട്ടുചെയ്തു.
അവലോകനം
ജാവാസ്ക്രിപ്റ്റ് ഉപയോഗിച്ച് വെബ് സെർവറുകളും നെറ്റ് വർക്കിങ് ഉപകരണങ്ങളും സൃഷ്ടിക്കാൻ നോഡ്.ജെഎസ് സഹായിക്കുന്നു. ഫയൽ സിസ്റ്റം ഐ/ഓ(I/O), നെറ്റ് വർക്കിംഗ് (DNS, HTTP, TCP, TLS / SSL, അല്ലെങ്കിൽ UDP), ബൈനറി ഡാറ്റ (ബഫറുകൾ), ക്രിപ്റ്റോഗ്രഫി ഫംഗ്ഷനുകൾ, ഡാറ്റാ സ്ട്രീമുകൾ, മറ്റ് പ്രധാന സവിശേഷതകൾ എന്നിവക്കായി മൊഡ്യൂളുകൾ നൽകുന്നു. സെർവർ ആപ്ലിക്കേഷനുകളുടെ സങ്കീർണ്ണത കുറയ്ക്കുന്നതിന് രൂപകൽപ്പന ചെയ്ത ഒരു എപിഐ(API), നോഡ്.ജെഎസിൻറെ മൊഡ്യൂളുകൾ ഉപയോഗിക്കുന്നു.
നോഡ്.ജെഎസ് ആപ്ലിക്കേഷനുകൾ ലിനക്സ്, മാക്ഓഎസ്, മൈക്രോസോഫ്റ്റ് വിൻഡോസ്, നോൺസ്റ്റോപ്പ്, യൂണിക്സ് സെർവറുകൾ എന്നിവയിൽ പ്രവർത്തിപ്പിക്കാം. കൂടാതെ, ഇത് കോഫിസ്ക്രിപ്റ്റ്(CoffeeScript) (ഒരു ജാവാസ്ക്രിപ്റ്റ് ബദൽ), ഡാർട്ട്, ടൈപ്സ്ക്രിപ്റ്റ് (ജാവാസ്ക്രിപ്റ്റിൻറെ ശക്തമായ ടൈപ്പ്) അല്ലെങ്കിൽ ജാവാസ്ക്രിപ്റ്റിൽ സമാഹരിക്കാവുന്ന മറ്റേതെങ്കിലും ഭാഷ എന്നിവ ഉപയോഗിച്ച് എഴുതാം.
നോഡ്.ജെഎസ് പ്രധാനമായും വെബ് സെർവറുകൾ പോലുള്ള നെറ്റ് വർക്ക് പ്രോഗ്രാമുകൾ നിർമ്മിക്കാൻ ഉപയോഗിക്കുന്നു. നോഡ്.ജെഎസ്, പി.എച്ച്.പി(PHP) എന്നിവ തമ്മിലുള്ള വലിയ വ്യത്യാസം പിഎച്ച്പിയിലെ എല്ലാ ഫംഗ്ഷനുകളും പ്രവർത്തിക്കുക പിഎച്ച്പി ബ്ലോക്ക് പൂർത്തീകരിച്ചതിന് ശേഷമാണ്.(മുൻപത്തെ കമാൻഡുകൾ പൂർത്തിയാക്കിയതിനുശേഷം മാത്രമേ കമാൻഡ് പ്രവർത്തിക്കുക യുള്ളൂ), നോഡ്.ജെഎസ് ഫംഗ്ഷനുകൾ നോൺ-ബ്ളോക്കിംഗ് ആയി രൂപകൽപ്പന ചെയ്തിട്ടുള്ളതാണ് (രൂപകല്പനകൾ അല്ലെങ്കിൽ സമാന്തരമായി,കൂടാതെ സിഗ്നൽ പൂർത്തീകരണം അല്ലെങ്കിൽ പരാജയത്തിന് കോൾബാക്കുകൾ ഉപയോഗിക്കുക).
പാക്കേജ് സംവിധാനം
എൻപിഎം(npm) ആണ് നോഡ്.ജെഎസ് ഉപയോഗിക്കുന്ന പാക്കേജ് സംവിധാനം. ഇതിൽ എൻപിഎം(npm) എന്നു തന്നെ വിളിക്കുന്ന ഒരു കമാൻഡ് സോഫ്റ്റ്‌വെയറും കൂടാതെ ഒരു ഓൺലൈൻ സോഫ്റ്റ്‌വെയർ ശേഖരവും ഉണ്ട്.
പ്ലാറ്റ്ഫോം രൂപകൽപന
നോഡ്.ജെഎസ് ഇവൻറ്-ഡ്രൈവ് പ്രോഗ്രാമിംഗ് വെബ് സെർവറുകളിലേക്ക് കൊണ്ടുവരുകയും, മാത്രമല്ല ജാവാസ്ക്രിപ്റ്റിലെ വെബ് സെർവറുകളുടെ വികസനം സാധ്യമാക്കുകയും ചെയ്യുന്നു. ഇവൻറ്-ഡ്രിവൺ പ്രോഗ്രാമിംഗിൻറെ ലളിതമായ മാതൃക ഉപയോഗിച്ച് ഡവലപ്പർമാർക്ക് ത്രെഡിംഗ് ഉപയോഗിക്കാതെ തന്നെ വളരെ വിപുലമായ സെർവറുകൾ സൃഷ്ടിക്കാനാകും. ഒരു ടാസ്ക് പൂർത്തിയാക്കാനുള്ള വിവരവിനിമയ ഉപാധി ആയിട്ടാണ് കോൾബാക്കുകൾ ഉപയോഗിക്കുന്നത്. നോഡ്.ജെഎസ് സ്ക്രിപ്റ്റിംഗ് ഭാഷ (ജാവാസ്ക്രിപ്റ്റ്) എളുപ്പത്തിൽ യുണിക്സ്(Unix) നെറ്റ് വർക്ക് പ്രോഗ്രാമിങ്ങിനൊപ്പം ബന്ധിപ്പിക്കുന്നു.
ബി.എസ്.ഡി.(BSD) ലൈസൻസിനു കീഴിൽ ഓപ്പൺ സോഴ്സ് ആയതിനാൽ, ഗൂഗിൾ വി8 ജാവാസ്ക്രിപ്റ്റ് എഞ്ചിനിലാണ് നോഡ്.ജെഎസ് നിർമ്മിച്ചിരിക്കുന്നത്. വളരെ വേഗതയേറിയതും എച്ടിടിപി, ഡിഎൻഎസ്, ടിസിപി (HTTP, DNS, TCP) പോലുള്ള ഇൻറർനെറ്റ് ഫണ്ടമെൻറുകളോടു കൂടിയതും ആണ്. കൂടാതെ, ജാവസ്ക്രിപ്റ്റ് അറിയപ്പെടുന്ന ഭാഷയായിരുന്നു, വെബ് ഡവലപ്മെൻറ് സമൂഹത്തിന് ഉടനടി നേരിട്ട് നോഡ്.ജെഎസ് ലഭ്യമാക്കി.
വ്യവസായിക പിന്തുണ
നോഡ്.ജെഎസിനായി ആയിരക്കണക്കിന് ഓപ്പൺ സോഴ്സ് ലൈബ്രറികൾ ഉണ്ട്, ഇവയിൽ ഭൂരിഭാഗവും എൻപിഎം(npm) വെബ്സൈറ്റിൽ ഹോസ്റ്റു ചെയ്തിട്ടുണ്ട്. നോഡ്.ജെഎസ് ഡവലപ്പർമാരുടെ കമ്മ്യൂണിറ്റിയിൽ രണ്ട് മെയിലിംഗ് ലിസ്റ്റുകളും ഫ്രീനോഡിലുള്ള ഐആർസി(IRC) ചാനൽ #നോഡ്.ജെഎസിൽ (#‌node.js) ഉണ്ട്. നോഡ്കോൺഫ് (NodeConf), നോഡ് ഇൻറാക്ടീവ്, നോഡ് ഉച്ചകോടി, കൂടാതെ നിരവധി പ്രാദേശിക ഇവൻറുകൾ എന്നിവയുൾപ്പടെ നോഡ്.ജെഎസ് സമൂഹത്തെ പിന്തുണയ്ക്കുന്ന ഒന്നിലധികം ഡവലപ്പർ കോൺഫറൻസുകളും ഇവൻറുകളും ഉണ്ട്.
തുറന്ന-ഉറവിട സമൂഹം ആപ്ലിക്കേഷനുകളുടെ വികസനം ത്വരിതപ്പെടുത്തുന്നതിന് വെബ് ചട്ടക്കൂടുകൾ വികസിപ്പിച്ചെടുത്തിട്ടുണ്ട്. കണക്ട്,എക്സ്പ്രസ്.ജെഎസ്, സോക്കറ്റ്.ഐഒ, കോവ.ജെഎസ് ഹാപി.ജെഎസ്, സെയിൽസ്.ജെഎസ്,(Connect, Express.js, Socket.IO, Koa.js, Hapi.js, Sails.js) മെറ്റീയർ, ഡെർബി തുടങ്ങി ഒട്ടേറെ ചട്ടക്കൂടുകളുണ്ട്. നോഡ്.ജെഎസ് പ്രയോഗങ്ങൾക്കായി പ്രത്യേകമായി സവിശേഷ തയുള്ള ഡെസ്ക്ടോപ്പ് ഐഡിഈകൾ(IDE) എഡിറ്റിംഗ് ഡീബഗ്ഗിംഗ് ഫീച്ചറുകൾ നൽകുന്നു. ഇത്തരം ഐഡിഈകളിൽ ആറ്റം, ബ്രാക്കറ്റ്സ്, ജെറ്റ്ബീൻസ്(Atom, Brackets, JetBrains WebStorm) മൈക്രോസോഫ്റ്റ് വിഷ്വൽ സ്റ്റുഡിയോ അല്ലെങ്കിൽ നോഡ് നിർവചനങ്ങൾ ഉപയോഗിച്ച് ടൈപ്പ്സ്ക്രീസിനോടൊപ്പമുള്ള നോഡ്.ജെഎസ് ഉപകരണങ്ങളുമൊത്ത് നെറ്റ്ബീൻസ്, നോഡ്ക്ലിപ്സ് എനിഡ് സ്റ്റുഡിയോ (എക്ലിപ്സ് അടിസ്ഥാനമാക്കിയുള്ള), വിഷ്വൽ സ്റ്റുഡിയോ കോഡ് എന്നിവ ഉൾപ്പെടുന്നു. ചില ഓൺലൈൻ വെബ് അധിഷ്ഠിത ഐഡിഈകൾ നോഡ്.ജെഎസ് കോഡ്എനിവേർ, കോഡ്എൻവി, ക്ലൗഡ്9 ഐഡിഈ,കോഡിംഗ്(Codeanywhere, Codenvy, Cloud9 IDE,koding) നോഡ്-റെഡിലെ (Nod-RED) വിഷ്വൽ ഫ്ലോ എഡിറ്റർ തുടങ്ങിയവയെ പിന്തുണയ്ക്കുന്നു.
പതിപ്പുകൾ
നോഡ്.ജെഎസിൻറെ പുതിയ പ്രധാന റിലീസുകൾ ആറുമാസത്തിലൊരിക്കൽ ഗിറ്റ്ഹബ്ബ് മാസ്റ്റർ ബ്രാഞ്ചിൽ നിന്നും വെട്ടിക്കളയുന്നു. ഒക്ടോബറിൽ പോലും എണ്ണപ്പെട്ട പതിപ്പുകളും വെട്ടിക്കുറച്ചു. ഒരു പുതിയ ഓഡ്(Odd) പതിപ്പ് റിലീസ് ചെയ്യുമ്പോൾ, മുമ്പുള്ള പതിപ്പും ദീർഘകാല പിന്തുണയ്ക്കായി (LTS) കൈമാറ്റം ചെയ്യപ്പെടുന്നു, അത് ആ പതിപ്പ് 18 മാസത്തെ എൽടിഎസ് നിർദ്ദേശിച്ച തീയതി മുതൽ സജീവ പിന്തുണ നൽകുന്നു. ഈ 18 മാസത്തിനു ശേഷം കാലാവധി തീരുന്ന ഒരു എൽ.ടി.എസ്(LTS) റിലീസിന് 12 മാസത്തെ നിലനിർത്തൽ പിന്തുണ കൂടി ലഭിക്കും. നിലവിലുള്ള പതിപ്പിൽ നിലവിലുള്ള ഏതാനും ആഴ്ചകൾക്കുള്ളിൽ മാറ്റങ്ങൾ വരുത്താതെ ബാക്ക്പോർട്ടുകൾക്ക് ഒരു സജീവ പതിപ്പ് ലഭിക്കും. ഒരു നിലനിർത്തൽ റിലീസ് ഗുരുതരമായ പരിഹാരങ്ങളും ഡോക്യുമെൻറേഷൻ അപ്ഡേറ്റുകളും സ്വീകരിക്കുകയും ചെയ്യും.
നോഡ്.ജെഎസ് ഫൌണ്ടേഷൻറെ സാങ്കേതിക സ്റ്റീയറിങ് കമ്മിറ്റിയുമായി സഹകരിച്ച് എൽടിഎസ് വർക്കിംഗ് ഗ്രൂപ്പിൻറെ എൽടിഎസ് റിലീസുകളുടെ തന്ത്രവും നയവും കൈകാര്യം ചെയ്യുന്നു.
അവലംബം
വർഗ്ഗം:ജാവാസ്ക്രിപ്റ്റ്
നിണമണിഞ്ഞ കാല്പാടുകൾ
1963-ൽ പുറത്തിറങ്ങിയ മലയാളചലച്ചിത്രമാണ് നിണമണിഞ്ഞ കാല്പാടുകൾ. നവരത്നാ പ്രൊഡക്ഷനുവേണ്ടി ശോഭന പരമേശ്വരൻ നായർ നിർമിച്ചതാണ് ഈ ചിത്രം എൻ.എൻ പിഷാരടി സംവിധാനം ചെയ്തു.. ചന്ദ്രതാരാ പിക്ചേഴ്സ് വിതരണം ചെയ്ത ചിത്രം 1963 ഫെബ്രുവരി 22-ന് പ്രദർശനം തുടങ്ങി. നടൻ മധുവിന്റെ കന്നിച്ചിത്രമായിരുന്നു ഇത്. പി ഭാസ്കരന്റെ വരികൾക്ക് ബാബുരാജ് ഈണം നൽകി. പാറപ്പുറത്തിന്റെ നോവലിനെ ആസ്പദമാക്കി നിർമിച്ച നിണമണിഞ്ഞ കാല്പാടുകൾ 1963-ലെ ബെസ്റ്റ് ഫിലിമിനുള്ള നാഷണൽ അവാർഡിന് അർഹമായി.
==അഭിനേതാക്കൾ ==
പുറംകണ്ണികൾ
വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എൻ. എൻ പിഷാരടി സംവിധാനം ചെയ്ത ചലച്ചിത്രങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ
സെലൂക്യാ-ക്ടെസിഫോൺ പാത്രിയർക്കൽ പ്രവിശ്യ
കിഴക്കിന്റെ സഭയുടെ ആസ്ഥാന സഭാ പ്രവിശ്യയായിരുന്നു സെലൂക്യാ-ക്ടെസിഫോൺ പാത്രിയർക്കൽ പ്രവിശ്യ അഥവാ ബേഥ് അരമായേ. മൂന്നാം നൂറ്റാണ്ടുമുതൽ സെലൂക്യാ-ക്ടെസിഫോൺ ആസ്ഥാനമായി വ്യവസ്ഥാപിതമായ രൂപത നിലവിൽ ഉണ്ടായിരുന്നെങ്കിലും സഭാ പ്രവിശ്യ രൂപീകരിക്കപ്പെട്ടത് കിഴക്കിന്റെ സഭയിൽ എല്ലായിടത്തും എന്നപോലെ 410ലെ സെലൂക്യാ-ക്ടെസിഫോൺ സൂനഹദോസോടെ യാണ്. ഇത് ആദ്യം മുതലേ സഭയുടെ പരമാദ്ധ്യക്ഷനായ കിഴക്കിന്റെ കാതോലിക്കാ-പാത്രിയർക്കീസിന്റെ മെത്രാപ്പോലീത്തൻ പ്രവിശ്യ ആയിരുന്നു.
സാമന്ത രൂപതകൾ
ദമാസ്കസിലെ ഏലിയാ എന്ന സഭാപണ്ഡിതൻ വിവരിക്കുന്നതനുസരിച്ച്, 893-ൽ പാത്രിയാർക്കീസിന്റെ പ്രവിശ്യയിൽ പതിമൂന്ന് രൂപതകൾ ഉണ്ടായിരുന്നു. കഷ്കർ, അൽ-തിർഹാൻ (തിർഹാൻ), ദൈർ ഹസ്ഖൽ (സാബെ രൂപതയിലെ പ്രധാന പട്ടണമായ അൽ-നുമാനിയയുടെ മറ്റൊരു പേര്), അൽ-ഹിറ (ഹിർത), അൽ-അൻബർ (പിറോസ് ഷാബുർ), അൽ-സിൻ (ഷെന്ന ദ്ബെത്ത് റമ്മാൻ), ഉക്ബറ, അൽ-റദ്ദാൻ, നിഫ്ർ, അൽ-ഖസ്റ, ബാ ദരായ ആൻഡ് ബ കുസയ (ബേഥ് ദരായേ), അബ്ദാസി (നഹർഗൂർ), അൽ-ബുവാസിഖ് (കോനിഷാബർ അല്ലെങ്കിൽ ബേഥ് വാസിഖ്) എന്നിവയാണ് അവ. ഇതിൽ എട്ട് രൂപതകൾ സസാനിയൻ കാലഘട്ടത്തിൽ നിലവിലുണ്ടായിരുന്നു. എന്നാൽ ഏഴാം നൂറ്റാണ്ടിന്റെ രണ്ടാം പകുതിയിലാണ് ബേഥ് വാസിഖ് രൂപത ആദ്യമായി പരാമർശിക്കപ്പെടുന്നത്. ഉക്ബറ, അൽ റദ്ദാൻ, നിഫ്ർ, ഖസ്റ രൂപതകൾ സ്ഥാപിതമായത് ഒമ്പതാം നൂറ്റാണ്ടിലാണ്. സസാനിയൻ കാലഘട്ടത്തിൽ നഹർഗൂർ രൂപത ബേഥ്-മൈഷാൻ പ്രവിശ്യയിലായിരുന്നു. അത് പാത്രിയാർക്കൽ രൂപതയിലേക്ക് മാറ്റിയത് എന്നാണെന്നോ എന്തിനാണെന്നോ വ്യക്തമല്ല. 870നടുത്ത് പാത്രിയാർക്കീസ് സർഗ്ഗീസാണ് ഉക്ബറയിലെ പ്രഥമ ബിഷപ്പായിരുന്ന ഹക്കിമയെ അഭിഷേകം ചെയ്തത്. പത്താം നൂറ്റാണ്ടിലാണ് ഖസ്റ, റദ്ദാൻ, നിഫ്ർ എന്നിവിടങ്ങളിലേ ബിഷപ്പുമാരെ ആദ്യമായി പരാമർശിക്കുന്നത്. 963-ൽ കാസർ-നഹ്‌റവാനിലെ ഒരു അപ്പിസ്കോപ്പ പാത്രിയർക്കീസായി. തുടർന്ന് റദ്ദാനും നിഫ്‌റിനും നിലിനും ബിഷപ്പുമാർ നിയമിക്കപ്പെട്ടു. പത്താം നൂറ്റാണ്ടിൽ ബേഥ് അരമായയിലെ പൗരസ്ത്യ സുറിയാനി സമൂഹങ്ങൾ ഏറ്റവും ശക്തമായിരുന്നുവെന്ന് ഇത് സ്ഥിരീകരിക്കുന്നു.
900ൽ പാത്രിയാർക്കീസ് യോഹന്നാൻ നാലാമന്റെ മെത്രാഭിഷേകത്തിൽ പങ്കെടുത്ത മെത്രാന്മാരുടെ ഒരു ഭാഗിക പട്ടികയിൽ, പാത്രിയാർക്കൽ പ്രവിശ്യയിൽ നിന്നുള്ള നിരവധി ബിഷപ്പുമാരും ഉൾപ്പെടുന്നുണ്ട്. അതിൽ സാബെ, ബെത്ത് ദാരായെ എന്നിവിടങ്ങളിലെ ബിഷപ്പുമാരും ഗുബിയൻമാരുടെ ബിഷപ്പായ ഈശോ സ്ഖ, ഡെലാസറിലെ ഹ്നാനിഷോ, മെസ്‌കെനെയിലെ കുര്യാക്കോസ്, യഹൂദന്മാരുടെ യോഹന്നാനും ഉൾപ്പെടുന്നു. അവസാനത്തെ നാല് രൂപതകൾ മറ്റെവിടെയും പരാമർശിച്ചിട്ടില്ല, അതുകൊണ്ട് അവയെ തൃപ്തികരമായി തിരിച്ചറിയാൻ സാധ്യമല്ല.
ബാഗ്ദാദിൽ ആസ്ഥാനം
മെസപ്പൊട്ടാമിയയിലെയും പേർഷ്യയിലെയും അറബ് അധിനിവേശത്തിനും സസ്സാനിദ് സാമ്രാജ്യത്തിന്റെ പതനത്തിനും ശേഷം സെലൂക്യാ-ക്ടെസിഫോൺ ഉപേക്ഷിക്കപ്പെട്ട നിലയിൽ എത്തിച്ചേർന്നു. വർഷങ്ങളോളം കിഴക്കിന്റെ സഭയുടെ പാത്രിയർക്കീസുമാർ വിവിധ പ്രദേശങ്ങളിൽ ആസ്ഥാനമുറപ്പിച്ച് പ്രവർത്തിച്ചുവന്നു. അതേസമയം സെലൂക്യാ-ക്ടെസിഫോണിൽ നിന്ന് രാഷ്ട്രീയ ആസ്ഥാനം 33 മൈൽ അകലെ ബാഗ്ദാദ് എന്ന പുതിയ പട്ടണത്തിലേക്ക് മാറ്റപ്പെട്ടിരുന്നു. എട്ടാം നൂറ്റാണ്ടോടെ അബ്ബാസിദ് ഖിലാഫത്തിന്റെ തലസ്ഥാനമായ ബാഗ്ദാദ് പൗരസ്ത്യ സുറിയാനി പാത്രിയർക്കീസുമാരുടെ ഇരിപ്പിടമായിത്തീർന്നു. പാത്രിയർക്കീസുമാരുടെ തിരഞ്ഞെടുപ്പുകൾ, സ്ഥാനാരോഹണങ്ങൾ, കബറടക്കങ്ങൾ എന്നിവയ്ക്ക് ബാഗ്ദാദ് വേദിയായി. വിവിധ കാലഘട്ടങ്ങളിൽ പൗരസ്ത്യ സുറിയാനി പാത്രിയർക്കീസുമാർ വസതികളായി ഉപയോഗിച്ചിരുന്ന ബാഗ്ദാദിലെയും പ്രന്തപ്രദേശങ്ങളിലെയും നിരവധി പൗരസ്ത്യ സുറിയാനി ആശ്രമങ്ങളെയും പള്ളികളെയും പറ്റി നിരവധി രേഖകളിൽ രേഖപ്പെടുത്തപ്പെട്ടിട്ടുണ്ട്.
പാത്രിയർക്കീസ് തിമോത്തി 1ാമന്റെയും (780-823) ഒമ്പതാം നൂറ്റാണ്ടിലെ നിരവധി പിൻഗാമികളുടെയും വസതിയും കബറിടവുമായിരുന്ന 'പാത്രിയാർക്കൽ ആശ്രമം' (ദയർ അൽ-ജതാലിഖ്) എന്ന ക്ലിലീഷോയുടെ ആശ്രമം, പാത്രിയർക്കീസ് സബ്രീശോ 2ാമന്റെ (831–5) ആസ്ഥാനമായിരുന്ന മാർ പെതിയോൺ ആശ്രമം, പാത്രിയർക്കീസ് യോഹന്നാൻ 2ാമൻ ബർ നർസായിയുടെ (884–91) ആസ്ഥാനവും കബറിടവുമായ അൽ-ഷമ്മാസിയ ഭാഗത്തെ അസ്ബാഗിലെ പള്ളി എന്നിവ പാത്രിയർക്കൽ ആസ്ഥാനങ്ങളിൽ ഉൾപ്പെടുന്നു. അസ്ബാഗിലെ പള്ളിക്ക് അടത്തുള്ള 'ഗ്രീക്ക് കൊട്ടാരം' (ഡാർട്ട ദ്‌റോമായേ, ദാർ അൽ-റും) യോഹന്നാൻ 3ാമൻ (893–9) മുതൽ എലിയാ 2ാമൻ (1111–32) വരെയുള്ള പതിനേഴു പാത്രിയർക്കീസുമാരിൽ പതിനാറു പേരുടെയും ആസ്ഥാനവും കബറിടവും ആയിരുന്നു. പാത്രിയർക്കീസ് അബ്രഹാം 3ാമന്റെ (906-37) കബറിടമായ 'ബാഗ്ദാദിന്റെ വടക്ക് ഭാഗത്തുള്ള അബ്ദോനിന്റെ ആശ്രമം', പാത്രിയർക്കീസുമാരായ ബർസൗമയുടെയും (1134–6) ഈശോയാബ് 5ാമന്റെയും (1149–75), ഏലിയാ 3ാമന്റെയും (1176–90) കബറിടം സ്ഥിതിചെയ്യുന്ന സൂഖ് അൽ-തലാത്ത പ്രദേശത്തെ മാർ സാബ്രീശോയുടെ പള്ളി, പാത്രിയർക്കീസുമാരായ യാഹ്ബല്ലാഹാ 2ാമന്റെയും (1190-1222) സബ്രീശോ 4ാമന്റെയും (1222-4), സബ്രീശോ 5ാമന്റെയും (1226-56) ആസ്ഥാനവും കബറിടവുമായിരുന്ന കാർഖിലെ മർഥ് മറിയത്തിന്റെ പള്ളി, മക്കീഖാ 2ാമന്റെയും (1257–65) ദെന്‌ഹാ 1ാമന്റെയും (1265–81) കബറിടസ്ഥലമായ ദുവൈദാർ അല അൽ-ദീനിലെ കൊട്ടാരം എന്നിവയും ബാഗ്ദാദിൽ സ്ഥിതിചെയ്തിരുന്നു. 1295ൽ കറാമ്ലെശിൽ വെച്ച് എഴുതപ്പെട്ട ഒരു കവിതയിൽ അടുത്ത പാത്രിയർക്കീസായ യാഹബല്ലാഹാ 3ാമൻ ഗ്രീക്ക് കൊട്ടാരം എന്നുകൂടി അറിയപ്പെട്ട ഇതിലെ പള്ളികളും താമസസ്ഥലങ്ങളും പുനഃസ്ഥാപിച്ചുവെന്ന് പരാമർശിക്കുന്നു. ക്രൈസ്തവരോട് അനുഭാവം പുലർത്തിയിരുന്ന മംഗോളിയൻ ഭരണാധികാരി അർഘുൻ ഖാന്റെ കാലത്തായിരിക്കാം ഈ പുനരുദ്ധാരണം നടന്നത്.
ബാഗ്ദാദിൽ സ്ഥിരമായ ആസ്ഥാനം നിലനിർത്തിയ അവസാന പൗരസ്ത്യ സുറിയാനി പാത്രിയർക്കീസ് മക്കീഖാ 2ാമനാണ്. 1259ൽ മംഗോളിയന്മാർ നഗരം അബ്ബാസിദുകളിൽനിന്ന് പിടിച്ചടക്കുകയും കൊള്ളയടിക്കുകയും ചെയ്തപ്പോൾ അവിടെയുള്ള ക്രൈസ്തവരെ വെറുതെവിട്ടിരുന്നു. ബുദ്ധമതവിശ്വാസികളായ മംഗോളിയർ ക്രൈസ്തവരോട് അനുഭാവം പുലർത്തിയിരുന്നു. 1261ൽ ഐൻ ജലൂട്ടിൽ മംഗോളിയന്മാർ പരാജയപ്പെട്ടതോടെ പ്രദേശത്തെ ക്രിസ്ത്യാനികൾക്കെതിരെ മതപീഡനങ്ങളും പുനരാരംഭിച്ചു. 1268ലും 1269ലും ബാഗ്ദാദിൽ അക്രമാസക്തമായ മുസ്ലീം കലാപങ്ങൾ അരങ്ങേറി. 1265ൽ ബാഗ്ദാദിൽ വെച്ച് വാഴിക്കപ്പെട്ട പാത്രിയർക്കീസ് ദെന്‌ഹാ 1ാമൻ ഇതിനേത്തുടർന്ന് ആദ്യം എർബിലിലേക്കും ഒടുവിൽ എഷ്‌നൂക്കിലേക്കും മാറി താമസിക്കാൻ നിർബന്ധിതനായി. 1281ൽ ബാഗ്ദാദിൽ വെച്ച്, പതിനാറ് വർഷത്തിനിടെ നഗരത്തിലേക്കുള്ള തന്റെ ആദ്യ സന്ദർശനത്തിനിടെ, അദ്ദേഹം തികച്ചും യാദൃശ്ചികമായി മരിച്ചു. അങ്ങനെ അവിടെ കബറടക്കം ചെയ്യപ്പെട്ട അവസാനത്തെ പൗരസ്ത്യ സുറിയാനി പാത്രിയർക്കീസായി അദ്ദേഹം മാറി. അദ്ദേഹത്തിന്റെ പിൻഗാമിയായ യാഹ്ബല്ലാഹാ 3ാമനും 1281ൽ ബാഗ്ദാദിൽ വെച്ച് വാഴിക്കപ്പെട്ടു. എന്നാൽ അദ്ദേഹത്തിന്റെ ഭരണത്തിന്റെ ഭൂരിഭാഗവും കാലവും ചിലവഴിക്കപ്പെട്ടത് ആദ്യം എഷ്നൂക്കിലും പിന്നീട് മറാഘയിലും ആയിരുന്നു. ബുദ്ധമതത്തിൽനിന്ന് ഇസ്ലാം മതം സ്വീകരിച്ച ഗസാൻ ഖാൻ 1295ൽ ബാഗ്ദാദിൽ അധികാരമേറ്റെടുത്തതോടെ ബാഗ്ദാദിലും മറ്റ് നിരവധി നഗരങ്ങളിലും ക്രിസ്ത്യാനികൾ പീഡിപ്പിക്കപ്പെടുകയും നിരവധി പള്ളികൾ കണ്ടുകെട്ടപ്പെടുകയും ചെയ്തു. ബാഗ്ദാദിലെ മിക്ക പള്ളികളും കൈക്കൂലിക്ക് പകരമായി ക്രൈസ്തവ സമൂഹത്തിന് തിരിച്ചു കൊടുത്തെങ്കിലും മക്കീഖാ 2ാമൻ നിർമ്മിച്ച ഒരു പുതിയ പള്ളി കണ്ടുകെട്ടി ഒരു മോസ്ക്കാക്കി മംഗോളിയർ മാറ്റി. അബ്ബാസിദ് പേർഷ്യ കീഴടക്കിയ ആദ്യ മംഗോളിയൻ ഭരണാധികാരി ഹുലഗു ഖാൻ ക്രൈസ്തവർക്ക് കൊടുത്ത ദുവൈദാർ അലാ അൽ-ദീനിന്റെ കൊട്ടാരവും അക്കാലത്ത് മുസ്ലീങ്ങൾ പിടിച്ചെടുത്തു. ഇതിനേത്തുടർന്ന് പൗരസ്ത്യ സുറിയാനിക്കാർ പാത്രിയർക്കീസ് മക്കീഖാ 2ാമന്റെയും ദെന്‌ഹ 1ാമന്റെയും മറ്റ് പ്രമുഖ പുരോഹിതന്മാരുടെയും സന്യാസിമാരുടെയും ഭൗതികശേഷിപ്പുകൾ അവിടെ നിന്നും മാറ്റാൻ നിർബന്ധിതരായി. ഈ സംഭവങ്ങൾക്കെല്ലാം ശേഷം പാത്രിയർക്കീസ് യാഹ്ബല്ലാഹാ 3ാമൻ ബാഗ്ദാദ് സന്ദർശിക്കാൻ പിന്നീട് താത്പര്യം കാണിച്ചില്ല. അദ്ദേഹത്തിന്റെ പിൻഗാമിയായി 1336ൽ സ്ഥാനമേറ്റ ദെന്‌ഹാ 2ാമൻ കറാമ്ലേശ് എന്ന ക്രൈസ്തവ ഗ്രാമത്തിലേക്ക് തന്റെ ആസ്ഥാനം മാറ്റി. അടുത്ത നൂറ്റാണ്ടിൽ മൊസൂൾ സഭയുടെ ആസ്ഥാനമാകുന്നതുവരെ കറാമ്ലേശ് ഈ പദവി വഹിച്ചു.
പതനവും പരിണാമവും
പതിനൊന്നാം നൂറ്റാണ്ടിൽ പ്രവിശ്യയുടെ തകർച്ച ആരംഭിച്ചു. ഹിർത (അൽ-ഹിറ) രൂപത ഇല്ലാതായി, നിഫ്റു അൽ-നിലും സാബെയോട് ലയിപ്പിക്കപ്പെട്ടു (അൽ-സവാബിയും അൽ-നുമാനിയയും). ബേഥ് വാസിഖ് (അൽ-ബുവാസിഖ്) ഷെന്ന ദ്‌ബേഥ് റമ്മാനോടും (അൽ-സിൻ) ചേർക്കപ്പെട്ടു. പന്ത്രണ്ടാം നൂറ്റാണ്ടിൽ മൂന്ന് രൂപതകൾ കൂടി ഇല്ലാതായി. പിറോസ് ഷാബൂർ (അൽ-അൻബർ), കസ്റും നഹ്‌റവാനും എന്നീ രൂപതകൾ 1111ലും പൗരാണികമായ കഷ്‌കർ രൂപത 1176ലും ആണ് അവസാനമായി പരാമർശിക്കപ്പെടുന്നത്. കഷ്കർ രൂപതയുടെ പൗരാണികത കണക്കിലെടുത്ത് അഞ്ചാം നൂറ്റാണ്ടുമുതൽ അതിന്റെ ബിഷപ്പിന് നതർ കുർസ്യാ (സിംഹാസനത്തിന്റെ കാവൽക്കാരൻ) എന്ന സ്ഥാനവും അനുവദിച്ചു കൊടുത്തിരുന്നു. പാത്രിയർക്കീസിന്റെ അഭാവത്തിൽ സഭയുടെ ചുമതല നതർ കുർസ്യായ്ക്ക് ആയിരുന്നു. 1139ൽ പാത്രിയാർക്കീസ് അബ്ദീശോ 3ാമന്റെ സ്ഥാനാരോഹണസമയത്ത് പാത്രിയർക്കീസിന്റെ പേര് പ്രഖ്യാപിച്ചത് നിസിബിസ് പ്രവിശ്യയിൽ നിന്നുള്ള ഒരു ബിഷപ്പായിരുന്നു. മുമ്പൊരിക്കലും ഉണ്ടായിട്ടില്ലാത്തപോലെ പ്രധാന പ്രവിശ്യയായ സെലൂക്യാ-ക്ടെസിഫോണിലെ (ബേഥ് അരമായേ) എല്ലാ ബിഷപ്പുമാരും അതിനോടകം മരിക്കുകയും അവരുടെ ഭദ്രാസനങ്ങൾ ഒഴിഞ്ഞുകിടക്കുകയും ചെയ്തതിനാലാണ് ഇങ്ങനെ സംഭവിച്ചത്. പതിമൂന്നാം നൂറ്റാണ്ടിലും ഇതേ പ്രവണത തുടർന്നു. പാത്രിയർക്കീസ് യഹ്ബല്ലാഹ രണ്ടാമന്റെ (1190–1222) ഭരണകാലത്ത് സാബെയുടെയും നിലിന്റെയും രൂപതതയും 1222ൽ ഉക്ബറ രൂപത അവസാനമായി പരാമർശിക്കപ്പെട്ടു. പതിമൂന്നാം നൂറ്റാണ്ടിന്റെ അവസാനമായപ്പോഴേക്കും ബേഥ് വാസിഖ്-ഷെന്ന, ബേഥ് ദാരോൻ, തിർഹാൻ എന്നീ മൂന്ന് രൂപതകൾ മാത്രമേ പ്രവിശ്യയിൽ അവശേഷിച്ചിരുന്നുള്ളു. എന്നിരുന്നാലും, അവിടങ്ങളിൽ സഭാസമൂഹങ്ങൾ നിലനിന്നിരുന്നു. പതിനാലാം നൂറ്റാണ്ടിൽ ബാഗ്ദാദിൽ നിന്നും പാത്രിയർക്കീസ് ആസ്ഥാനം മാറുന്നതിന് നിർബന്ധിതനായി. പതിനാഞ്ചാം നൂറ്റാണ്ടോടെ മൊസൂൾ സഭയുടെ ആസ്ഥാനമായി മാറി. മൊസൂളിനടുത്തുള്ള അൽഖോഷിലെ റമ്പാൻ ഹോർമിസ്ദ് ആശ്രമം ഇക്കാലത്താണ് പാത്രിയർക്കീസുമാരുടെ ആസ്ഥാനമായത്. സഭയുടെ പാത്രിയർക്കൽ പിന്തുടർച്ച കുടുംബപരമായത് ഇക്കാലത്താണ്. തങ്ങളുടെ പിൻഗാമികളായി അനന്തരവനെയോ അടുത്ത ബന്ധുവിനെയോ തിരഞ്ഞെടുത്ത് അവരെ നതർ കുർസ്യാ ആയി പ്രഖ്യാപിക്കുന്ന രീതിയും ആരംഭിച്ചു. ഇക്കാലമത്രയും സെലൂക്യാ-ക്ടെസിഫോണിന്റെ മെത്രാപ്പോലീത്ത എന്ന പദവി തങ്ങളുടെ ഔദ്യോഗിക ശീർഷകത്തിൽ പാത്രിയർക്കീസുമാർ നിലനിർത്തിവന്നു. മൊസൂളിലെ മെത്രാപ്പോലീത്ത എന്ന പദവി നതർ കുർസ്യായ്ക്കുള്ളതായി. കുടുംബാധിപത്യത്തോടുള്ള എതിർപ്പ് ഉൾപ്പെടെയുള്ള വിഷയങ്ങൾ കാരണം 1552ൽ സഭയിൽ ഒരു വലിയ ഭിന്നത ഉണ്ടാവുകയും അതിലൂടെ കൽദായ കത്തോലിക്കാ സഭ രൂപപ്പെടുകയും ചെയ്തു. റോമിലെ മാർപ്പാപ്പയുടെ ആധിപത്യം അംഗീകരിച്ചിരുന്ന യോഹന്നാൻ സൂലാഖ മുതലായ കൽദായ പാത്രിയർക്കീസുമാർ സെലൂക്യാ-ക്ടെസിഫോണിന്റെ മെത്രാപ്പോലീത്ത എന്ന പേരിന് പകരം മൊസൂളിന്റെ മെത്രാപ്പോലീത്ത എന്ന ശീർഷകം ഉപയോഗിക്കാൻ ആരംഭിച്ചു. ഇതിനുപുറമെ ബാബിലോണിന്റെ പാത്രിയർക്കീസ് എന്ന ഔദ്യോഗിക ശീർഷകം ഈ സഭയുടെ അദ്ധ്യക്ഷന്മാർ ഉപയോഗിച്ചുവന്നു.
അവലംബം
വർഗ്ഗം:പൗരസ്ത്യ സുറിയാനി മെത്രാപ്പോലീത്തൻ പ്രവിശ്യകൾ
വുമൺ വിത് പാരക്കീറ്റ്
1871-ൽ പിയറി-അഗസ്റ്റെ റിനോയിർ വരച്ച ചിത്രമാണ് വുമൺ വിത് പാരക്കീറ്റ് (ഫ്രഞ്ച്: ലാ ഫെമ്മെലാ പെറുച്ചെ). തൻ‌ഹൗസർ ശേഖരണത്തിന്റെ ഭാഗമായി ന്യൂയോർക്കിലെ സോളമൻ ആർ. ഗുഗ്ഗൻഹൈം മ്യൂസിയത്തിന്റെ കൈവശമാണ് ഈ ചിത്രം. 1866 മുതൽ 1872 വരെയുള്ള കാലഘട്ടത്തിൽ ഇരുപതിലധികം പെയിന്റിംഗുകളിൽ റെനോയിറിനായി പോസ് ചെയ്ത മോഡൽ ലിസ് ട്രഹോട്ടിനെ ഈ പെയിന്റിംഗിൽ ചിത്രീകരിച്ചിരിക്കുന്നു.
സന്ദർഭം
പെയിന്റിംഗിന്റെ സൃഷ്ടി തീയതി ചർച്ചാവിഷയമാണെങ്കിലും, ഫ്രാങ്കോ-പ്രഷ്യൻ യുദ്ധത്തിൽ സേവനമനുഷ്ഠിച്ച് റെനോയർ മടങ്ങിയെത്തിയതിനുശേഷവും 1871 ലെ പാരീസ് കമ്യൂണിലെ സംഭവങ്ങൾക്ക് ശേഷവും വുമൺ വിത്ത് പാരകീറ്റ് സൃഷ്ടിക്കപ്പെട്ടുവെന്ന് ഇപ്പോൾ യോജിച്ചിട്ടുണ്ട്. മുമ്പത്തെ പ്രസിദ്ധീകരണങ്ങൾ 1865 ആയി പെയിന്റിംഗ് തീയതി രേഖപ്പെടുത്തി. 1912-ൽ ജോസഫ് ഡ്യുറാൻഡ്-റൂയലിന് റിനോയർ അയച്ച കത്തിൽ ഈ ചിത്രത്തെ 1871-ൽ സൃഷ്ടിക്കപ്പെട്ട ലിസ് ട്രോഹോട്ടിന്റെ ഒരു ചിത്രമായി തിരിച്ചറിഞ്ഞിട്ടുണ്ട്.
വുമൺ വിത് പാരക്കീറ്റ് ഒരിക്കലും പാരീസ് സലൂണിൽ പ്രദർശിപ്പിച്ചിരുന്നില്ല. 1871-ൽ, ചിത്രം വരച്ച വർഷം, ഫ്രാങ്കോ-പ്രഷ്യൻ യുദ്ധം കാരണം സലൂൺ എക്സിബിഷൻ ഉണ്ടായിരുന്നില്ല. 1872-ൽ റെനോയിർ സമർപ്പിച്ച പാരീസിയൻ വുമൺ ഇൻ അൾജീരിയൻ കോസ്റ്റ്യൂം നിരസിക്കപ്പെട്ടു.
വിഷയം
റെനോയിറുമായുള്ള ബന്ധം അവസാനിപ്പിച്ച് വാസ്തുശില്പിയായ ജോർജ്ജ് ബ്രിയേർ ഡി എൽ ഐസ്‌ലെയെ വിവാഹം കഴിക്കുന്നതിന് മുമ്പ് റെനോയിറിന്റെ അടുത്ത സുഹൃത്ത് ലിസ് ട്രഹോട്ടിനെ ചിത്രീകരിക്കുന്ന അവസാന ചിത്രങ്ങളിലൊന്നാണ് വുമൺ വിത്ത് പാരാകീറ്റ് എന്ന് വിശ്വസിക്കപ്പെടുന്നു. വെളുത്ത കഫുകളും ചുവന്ന നിറത്തിലുള്ള ഷാളുമുള്ള ലിസിന്റെ കറുത്ത ടഫെറ്റ വസ്ത്രവും ലിസ് ഇൻ വൈറ്റ് ഷാൾ എന്ന ചിത്രത്തിൽ മോഡൽ ധരിച്ചിരിക്കുന്ന അതേ വസ്ത്രമാണ്. പെയിന്റിംഗിൽ ചിത്രീകരിച്ചിരിക്കുന്ന മുറി മൂന്നാം റിപ്പബ്ലിക്കിന്റെ ഇന്റീരിയർ ഡിസൈൻ ഇരുണ്ട കനത്ത നിറങ്ങളും പച്ചപ്പും പ്രദർശിപ്പിക്കുന്നു.